open-index/open-wikipedia-markdown huggingface dataset:
ಇರಾ ತ್ರಿವೇದಿ

thumb|ಇರಾ ತ್ರಿವೇದಿ
**ಇರಾ ತ್ರಿವೇದಿ**ಯವರು ಓರ್ವ ಭಾರತೀಯ ಲೇಖಕಿ, ಅಂಕಣಗಾರ್ತಿ, ಮತ್ತು ಯೋಗ ಆಚಾರ್ಯರು. ಅವರು ಭಾರತದ ೨೧ ನೇ ಶತಮಾನದ ಪ್ರೀತಿ, ಮದುವೆ ಮತ್ತು ಲೈಂಗಿಕತೆಯ ಬಗ್ಗೆ ಕೃತಿಗಳನ್ನು ಬರೆದಿರುತ್ತಾರೆ. ಅವರು ಕಾದಂಬರಿ ಹಾಗೂ ಕಾಲ್ಪನಿಕಥೆಗಳನ್ನು ಬರೆಯುತ್ತಾರೆ. ಅವರು ಬಾರತದಲ್ಲಿ ಮಹಿಳೆಯರ ಮತ್ತು ಲಿಂಗಗಳ ವಿಷಯಗಳ ಕುರಿತು ಕಾಲ್ಪನಿಕ ಮತ್ತು ಪತ್ರಿಕೋದ್ಯಮದ ಗಮನದಲ್ಲಿ ಬರೆಯುತ್ತಾರೆ.
ಅವರ ಇತ್ತೀಚಿನ ಪುಸ್ತಕ **ಮೈ ಬುಕ್ ಆಫ್ ಯೋಗ**, ಓಂ ದಿ ಯೋಗ ಡಾಗ್ ಪಾತ್ರವನ್ನು ಮಕ್ಕಳಿಗಾಗಿ ಪರಿಚಯಿಸುವ ಯೋಗದ ಒಂದು ಪುಸ್ತಕ, ಜೂನ್ ೨೧ ೨೦೧೬ರ ಅಂತರಾಷ್ಠ್ರೀಯ ಯೋಗ ದಿನದಂದು ಹೊರಬಂದಿದೆ.

## ಪುಸ್ತಕ ಪ್ರಕಟನೆಗಳು
### ದಿ ೧೦ ಮಿನುಟ್ಸ್ ಯೋಗ ಸೊಲ್ಯೂಷನ್
ಈ ಪುಸ್ತಕದಲ್ಲಿ ಯೋಗ ಶಿಕ್ಷಕಿಯಾದ ಇರಾ ತ್ರಿವೇದಿಯವರು ದೇಹದ ಬೇಡದ ತೂಕವನ್ನು ಹೇಗೆ ಇಳಿಸುವುದು, ವಾಶ್ಬೋರ್ಡ್ ಎಬಿಎಸ್ ಹಾಗು ಕಡಿಮೆ ರಕ್ತದೊತ್ತಡವನ್ನು ಹೇಗೆ ಪಡೆಯುವುದು, ಹೀಗೆ ದಿನಕ್ಕೆ ಹತ್ತು ನಿಮಿಷದ ಯೋಗದಿಂದ ಮಾನಸಿಕ ಹಾಗು ದೈಹಿಕ ಸಮಸ್ಯೆಗಳನ್ನು ಹೇಗೆ ಪರಿಹರಿಸುವುದೆನ್ನುವುದರ ಕುರಿತು ಬರೆದಿರುತ್ತಾರೆ.
### ನಿಖಿಲ್ ಆಂಡ್ ರಿಯಾ:ಅ ಲವ್ ಸ್ಟೋರಿ
೨೦೧೭ರಲ್ಲಿ ಬಿಡುಗಡೆಯಾದ ಈ ಪುಸ್ತಕದಲ್ಲಿ ತ್ರಿವೇದಿಯವರು ವಿದ್ಯಾರ್ಥಿಗಳ ಜೀವನದಲ್ಲಿ ಆಗುವ ಆಕರ್ಶಣೆ ಹಾಗು ಪ್ರೀತಿ-ಪ್ರೇಮದ ಕುರಿತು ಬರೆದಿದ್ದಾರೆ.
### ಇಂಡಿಯಾ ಇನ್ ಲವ್:ಮ್ಯಾರೇಜ್ ಆಂಡ್ ಸೆಕ್ಷ್ವಾಲಿಟಿ ಇನ್ ೨೧ ಸ್ಟ್ ಸೆಂಚುರಿ
ಇಂಡಿಯಾ ಇನ್ ಲವ್:ಮ್ಯಾರೇಜ್ ಆಂಡ್ ಸೆಕ್ಷ್ವಾಲಿಟಿ ಇನ್ ೨೧ ಸ್ಟ್ ಸೆಂಚುರಿಯು ೨೦೧೪ರಲ್ಲಿ ಬಿಡುಗಡೆಯಾದ ಕಾಲ್ಪನಿಕ ಪುಸ್ತಕ.
### ವಾಟ್ ವುಡ್ ಯು ಡೂ ಟು ಸೇವ್ ದಿ ವರ್ಲ್ಡ
ತ್ರಿವೇದಿಯವರು ೧೮ನೇ ವಯಸ್ಸಿನಲ್ಲಿರುವಾಗ ಈ ಪುಸ್ತಕಕವನ್ನು ಬರೆದಿರುತ್ತಾರೆ.
### ಧೇರ್ ಈಸ್ ನೋ ಲವ್ ಆನ್ ವಾಲ್ ಸ್ಟ್ರೀಟ್
ಇರಾ ತ್ರವೇದಿಯ ಈ ಪುಸ್ತಕ ಲೇಖಕ ಜುನೋಟ್ ಡೈಸ್ನವರಿಂದ ಜೈಪುರ್ನಲ್ಲಿ ನಡೆದ ಸಾಹಿತ್ಯ ಹಬ್ಬದಲ್ಲಿ ಬಡುಗಡೆಯಾಯಿತು.
### ಮೈ ಯೋಗಬು೯ಕ್
ಈ ಪುಸ್ತಕವನ್ನು ಅಂತರರಾಷ್ಟ್ರೀಯ ಯೋಗ ದಿನ ೨೧ ಜೂನ್ ೨೦೧೬ ರಂದು ಬಿಡುಗಡೆ ಮಾಡಲಾಯಿತು. ಈ ಪುಸ್ತಕವು ಆಸನ, ಪ್ರಾಣಯಾಮ ಮತ್ತು ಮಕ್ಕಳಿಗಾಗಿ ಸಾವಧಾನತೆ ಅಭ್ಯಾಸಗಳನ್ನು ಒಳಗೊಂಡಿದೆ.

## ಮಾಧ್ಯಮ
ದಿ ಟೈಮ್ಸ್ ಆಫ್ ಇಂಡಿಯಾ, ಹಿಂದುಸ್ತಾನ್ ಟೈಮ್ಸ್, ಇಂಡಿಯಾ ಟುಡೇ, ಹಿಂದು ಮುಂತಾದ ಪತ್ರಿಕೆಗಳ್ಲಿ ಇವರ ಲೇಖನ ಪ್ರಕಟನೆಯಾಗುತ್ತದೆ. ತ್ರಿವೇದಿಯವರು ನಿಯಮಿತವಾಗಿ ಸುದ್ದಿವಾಹಿನಿಗಳಲ್ಲಿ ಲಿಂಗ, ಮಹಿಳೆಯರು ಮತ್ತು ಪುರುಷರ ವಿಶಯಗಳ ಕುರಿತು ಮಾತನಾಡುತ್ತಾರೆ.
ಅವರ ಯೋಗ ಪ್ರದರ್ಶನ ರಾಷ್ಟ್ರೀಯ ದೂರದರ್ಶನದಲ್ಲಿ ಪ್ರಸಾರವಾಗುತ್ತದೆ.

## ಪ್ರಶಸ್ತಿಗಳು
೨೦೧೭ರಲ್ಲಿ "ಬಿಬಿಸಿಸ್ 100 ಮೋಸ್ಟ್ ಇನ್ಫ್ಲುವೆನ್ಶನಲ್ ಇನ ದಿ ವರ್ಲ್ಡ್" ಮಹಿಳೆಯಾಗಿದ್ದಾರೆ.
೨೦೧೫ನಲ್ಲಿ ಭಾರತದಲ್ಲಿ ವಧು ಸಾಗಾಣಿಕೆಗೆ ಸಂಬಂಧಿಸಿದ ಅತ್ಯುತ್ತಮ ತನಿಖಾ ಲೇಖನಕ್ಕೆ ಯುಕೆ ಮಾಧ್ಯಮ ಪ್ರಶಸ್ತಿಯನ್ನು ನೀಡಲಾಯಿತು. 
೨೦೧೫ರಲ್ಲಿ ಪತ್ರಿಕೋದ್ಯಮದಲ್ಲಿ ಸಿಗ್ಮಾ ಡೆಲ್ಟಾ ಚಿ ಪ್ರಶಸ್ತಿಗಾಗಿ ವಿದೇಶಾಂಗ ವ್ಯವಹಾರಗಳಿಂದ ನಾಮನಿರ್ದೇಶನಗೊಂಡರು.
## ಉಲ್ಲೇಖಗಳು
ವರ್ಗ:ಲೇಖಕಿಯರು
ವರ್ಗ:ಸಾಹಿತ್ಯ
ಗುರುನಂದನ್

**ಗುರುನಂದನ್** ರವರು ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡುತ್ತಿರುವ ಭಾರತೀಯ ಚಲನಚಿತ್ರ ಮತ್ತು ದೂರದರ್ಶನ ನಟ.ದೂರದರ್ಶನ ಸರಣಿಗಳಲ್ಲಿ ಸಣ್ಣ ಪಾತ್ರಗಳಲ್ಲಿ ಕೆಲಸ ಮಾಡಿದ ನಂತರ,ಏಷಿಯಾನೆಟ್ ಸುವರ್ಣದಲ್ಲಿ ಪ್ರಸಾರವಾದ ಜನಪ್ರಿಯ ಸರಣಿ ಲಕುಮಿಯೊಂದಿಗೆ ಅವರು ಖ್ಯಾತಿ ಗಳಿಸಿದರು.ಇದರ ನಂತರ,ಅವರು 'ಸೈಬರ್ ಯುಗದೊಳ್ ನವ ಯುವ ಮಧುರಾ ಪ್ರೇಮ ಕಾವ್ಯಂ' ಚಿತ್ರದಲ್ಲಿ ದೊಡ್ಡ ಪರದೆಯಲ್ಲಿ ಪ್ರಮುಖ ಪಾತ್ರ ವಹಿಸಿ ಚೊಚ್ಚಲ ಪ್ರವೇಶವನ್ನು ಮಾಡಿದರು.ಅದು ವಿಮರ್ಶಾತ್ಮಕವಾಗಿ ಪ್ರಶಂಸಿಸಲ್ಪಟ್ಟಿತು ಮತ್ತು ಅತ್ಯುತ್ತಮ ಚೊಚ್ಚಲ ಪ್ರಶಸ್ತಿಗಾಗಿ ಆಯ್ಕೆಯಾಯಿತು.
ಅವರ ಎರಡನೆಯ ಚಿತ್ರ 'ಫಸ್ಟ್ ರ್ಯಾಂಕ್ ರಾಜು'(೨೦೧೫). ಇದರಿಂದ ಅವರು ವಿಮರ್ಶಾತ್ಮಕ ಮೆಚ್ಚುಗೆ ಮತ್ತು ವಾಣಿಜ್ಯ ಯಶಸ್ಸು ಗಳಿಸಿದರು.
## ಆರಂಭಿಕ ಜೀವನ
ಗುರುನಂದನ್ ರವರು ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯ ಮೂಡಿಗೆರೆಯಲ್ಲಿ ಜನಿಸಿದರು.ಶಾಲೆಯಲ್ಲಿ ತಮ್ಮ ೮ ನೇ ದರ್ಜೆಯ ನಂತರ ಸಿನಿಮಾದಲ್ಲಿ ಅವರ ಅದೃಷ್ಟವನ್ನು ಪ್ರಯತ್ನಿಸಲು ತಮ್ಮ ಮನೆಯಿಂದ ಬೆಂಗಳೂರಿಗೆ ಓಡಿಹೋದರು.ಆದರೆ ಅವರ ಪ್ರಯತ್ನಗಳೆಲ್ಲವೂ ನಿರರ್ಥಕವಾಗಿ ತಮ್ಮ ಹೆತ್ತವರ ಬಳಿ ಮರಳಬೇಕಾಗಿ ಬಂತು ಮತ್ತು ಅವರ ವಿದ್ಯಾಭ್ಯಾಸವನ್ನು ಮುಂದುವರೆಸಬೇಕಾಯಿತು.ಅವರು ತಮ್ಮ ಪದವಿಯ ನಂತರ, ಮತ್ತೊಮ್ಮೆ ಅವರ ಪೋಷಕರ ಒಪ್ಪಿಗೆಯೊಂದಿಗೆ ಬೆಂಗಳೂರಿಗೆ ತೆರಳಿದರು.ಅವರು ಎರಡನೇ ಪ್ರಮುಖ ಪಾತ್ರಗಳಲ್ಲಿ ಹಲವು ದೂರದರ್ಶನ ಸರಣಿಗಳಲ್ಲಿ ಕಾಣಿಸಿಕೊಂಡರು.

## ವೃತ್ತಿ
ಗುರುನಂದನ್ ರವರು ದೂರದರ್ಶನದಲ್ಲಿ ತಮ್ಮ ಮೊದಲನೆಯ ಪ್ರದರ್ಶನದಿಂದ ಹೆಚ್ಚು ಜನಪ್ರಿಯತೆಯನ್ನು ಪಡೆಯಲು ಸಾಧ್ಯವಾಗಲಿಲ್ಲ.ಅವರ ಮುಂದಿನ ಸರಣಿಯು ಟಿ.ಎನ್.ಸೀತಾರಾಂ ನಿರ್ದೇಶನದ 'ಮುಕ್ತ ಮುಕ್ತ' ಆಗಿದ್ದು,ಅದು ವ್ಯಾಪಕವಾಗಿ ಜನಪ್ರಿಯವಾಯಿತು.ಇದರ ನಂತರ, ಲಕುಮಿ ಯಲ್ಲಿ ಸೂರ್ಯನ ಪಾತ್ರವನ್ನು ನಿರ್ವಹಿಸಿದ್ದಾರೆ.ಈ ಸರಣಿಯು ೩೫೦ ಕ್ಕೂ ಹೆಚ್ಚಿನ ಕಂತುಗಳವರೆಗೆ ನಡೆಯಿತು.ನಂತರದಲ್ಲಿ ಅವರು ದೂರದರ್ಶನ ವಲಯಗಳಲ್ಲಿ ಚಿರಪರಿಚಿತರಾದರು.ಗುರುನಂದನ್ ರವರು ಮುಖ್ಯ ವಾಹಿನಿಯ ಸಿನಿಮಾದಲ್ಲಿ ಪ್ರಾಯೋಗಿಕ ರೋಮ್ಯಾಂಟಿಕ್ ಚಿತ್ರ 'ಸೈಬರ್ ಯುಗದೊಳ್ ನವ ಯುವ ಮಧುರಾ ಪ್ರೇಮ ಕಾವ್ಯಂ' ನಲ್ಲಿ ಶ್ವೇತಾ ಶ್ರೀವಾತ್ಸವ್ ಎದುರು ಪ್ರಮುಖ ಪಾತ್ರದಲ್ಲಿ ನಟಿಸಿದರು.ಅವರ ಅಭಿನಯವು ಅನೇಕರ ಗಮನ ಸೆಳೆಯಿತು.ಅವರ ಮುಂದಿನ ಹಾಸ್ಯಮಯ ಚಲನಚಿತ್ರ 'ಫಸ್ಟ್ ರ್ಯಾಂಕ್ ರಾಜು' ೨೦೧೫ ರಲ್ಲಿ ಬಿಡುಗಡೆಯಾಯಿತುಹಾಗೂ ನಂತರದ ಚಲನಚಿತ್ರ 'ಚಿರವಾದ ನೆನಪು' ೨೦೧೬ ರಲ್ಲಿ ಬಿಡುಗಡೆಯಾಯಿತು.

## ಚಲನಚಿತ್ರಗಳ ಪಟ್ಟಿ
## ಉಲ್ಲೇಖಗಳು
ವರ್ಗ:ಕನ್ನಡ ಚಿತ್ರರಂಗದ ನಟರು
ಗುಲಾಲು

thumb|ಹೋಳಿ ಹಬ್ಬಕ್ಕಾಗಿ ಮಾರಾಟಕ್ಕಿಡಲಾದ ಬಣ್ಣಗಳು

**ಗುಲಾಲು** (**ಅಬೀರ್** ಎಂದೂ ಪರಿಚಿತವಾಗಿದೆ) ಸಾಮಾನ್ಯ ಹಿಂದೂ ಆಚರಣೆಗಳಿಗೆ ಬಳಸಲಾಗುವ, ವಿಶೇಷವಾಗಿ ಹೋಳಿ ಹಬ್ಬಕ್ಕೆ ಬಳಸಲಾಗುವ ಬಣ್ಣದ ಪುಡಿಗಳಿಗೆ ನೀಡಲಾದ ಸಾಂಪ್ರದಾಯಿಕ ಹೆಸರಾಗಿದೆ (ಆದರೆ ಸಾಮಾನ್ಯವಾಗಿ ಈ ಹೆಸರನ್ನು ಹಬ್ಬದಲ್ಲಿ ಬಳಸಲಾಗುವ ಗುಲಾಬಿ ಬಣ್ಣಕ್ಕೆ ಸಂಬಂಧಿಸಲಾಗುತ್ತದೆ). ಪ್ರೀತಿ ಮತ್ತು ಸಮಾನತೆಯನ್ನು ಆಚರಿಸುವ ಈ ಹಬ್ಬದ ಸಂದರ್ಭದಲ್ಲಿ, ಜನರು ಹಾಡುತ್ತ ಕುಣಿಯುತ್ತ ಒಬ್ಬರ ಮೇಲೆ ಒಬ್ಬರು ಈ ಪುಡಿಗಳನ್ನು ಎರಚುತ್ತಾರೆ.

ಮುಂಚಿನ ಕಾಲದಲ್ಲಿ, ಗುಲಾಲು ಪುಡಿಗಳನ್ನು ಮರಗಳಿಂದ ಬರುವ ಹೂವುಗಳಿಂದ ತಯಾರಿಸಲಾಗುತ್ತಿತ್ತು, ಉದಾಹರಣೆಗೆ ಹಾಲವಾಣ ಮತ್ತು ಪಲಾಶ ಮರಗಳು. ಇವು ಚರ್ಮಕ್ಕೆ ಪ್ರಯೋಜನಕಾರಿಯಾದ ಔಷಧೀಯ ಗುಣಗಳನ್ನು ಹೊಂದಿರುತ್ತಿದ್ದವು. ೧೯ನೇ ಶತಮಾನದ ಮಧ್ಯದಲ್ಲಿ ಕೃತಕ ಬಣ್ಣಗಳ ಆಗಮನ, ನಗರ ಪ್ರದೇಶಗಳಲ್ಲಿ ಮರಗಳ ಕಾಣದಾಗುವಿಕೆ ಮತ್ತು ಹೆಚ್ಚಿನ ಲಾಭದ ಅನ್ವೇಷಣೆಯ ನಂತರ ನೈಸರ್ಗಿಕ ಬಣ್ಣಗಳನ್ನು ತ್ಯಾಗ ಮಾಡಲಾಯಿತು.

## ಉಲ್ಲೇಖಗಳು 
ವರ್ಗ:ಹೋಳಿ
ವರ್ಗ:Pages with unreviewed translations
ಚತುರ್ಥಿ

**ಚತುರ್ಥಿ** ಅಥವಾ **ಚೌತಿ**ಯು ಹಿಂದೂ ಪಂಚಾಂಗದಲ್ಲಿನ ಯಾವುದೇ ಚಾಂದ್ರಮಾಸದ ನಾಲ್ಕನೇ ದಿನವಾಗಿರುತ್ತದೆ (ತಿಥಿ).

## ಹಬ್ಬಗಳು 
* ಸಂಕಷ್ಟ ಚತುರ್ಥಿಯು ಹುಣ್ಣಿಮೆಯ ನಂತರದ ಕ್ಷೀಣಿಸುವ ಹಂತದ ನಾಲ್ಕನೆ ದಿನ. ಈ ಚತುರ್ಥಿಯು ಮಂಗಳವಾರದಂದು ಬಂದರೆ ಇದನ್ನು ಅಂಗಾರಕಿ ಚತುರ್ಥಿ ಎಂದು ಕರೆಯಲಾಗುತ್ತದೆ. ಈ ದಿನದಂದು, ಭಕ್ತರು ಕಟ್ಟುನಿಟ್ಟಿನ ಉಪವಾಸ ಮಾಡುತ್ತಾರೆ. ಉಪವಾಸವನ್ನು ರಾತ್ರಿ ಗಣೇಶನ ಪ್ರಾರ್ಥನೆಯ ನಂತರ ಚಂದ್ರನ ದರ್ಶನ ಮಾಡಿ ಮುರಿಯುತ್ತಾರೆ. ಈ ಮಂಗಳಕರ ದಿನದಂದು ಪ್ರಾರ್ಥಿಸಿದರೆ ತಮ್ಮ ಬಯಕೆಗಳು ಈಡೇರುತ್ತವೆ ಎಂದು ಭಕ್ತರು ನಂಬುತ್ತಾರೆ. ಜೊತೆಗೆ *ಸಂಕಷ್ಟಿ* ಎಂದರೆ ಕಷ್ಟದ ಸಮಯದಲ್ಲಿ ವಿಮೋಚನೆ ಎಂದಾಗಿದೆ. ಹಾಗಾಗಿ ಉಪವಾಸ ಮಾಡುವುದು ನಿಮ್ಮ ತೊಂದರೆಗಳನ್ನು ಕಡಿಮೆಮಾಡುತ್ತದೆ ಎಂದು ನಂಬಲಾಗಿದೆ.

## ಉಲ್ಲೇಖಗಳು 

ವರ್ಗ:ಹಿಂದೂ ಪಂಚಾಂಗ
ವರ್ಗ:Pages with unreviewed translations
ಗದ್ದ

thumb

**ಗದ್ದ** ಅಥವಾ **ಚಿಬುಕ ಪ್ರದೇಶ**ವು ಕೆಳತುಟಿಯ ಕೆಳಗಿನ ಮುಖದ ಪ್ರದೇಶ ಮತ್ತು ಕೆಳದವಡೆಯ ಚಾಚುಭಾಗವನ್ನು ಒಳಗೊಳ್ಳುತ್ತದೆ. ಇದು ಕೆಳದವಡೆಯ ಕೆಳಗಿನ ಮುಂಭಾಗದಿಂದ ರೂಪಗೊಂಡಿರುತ್ತದೆ.

## ವಿಕಸನ 
ಆಧುನಿಕ ಮಾನವರ ಬುರುಡೆ ಮತ್ತು ನಿಯಾಂಡರ್ಥಾಲ್ ಯುಗದ ಮಾನವರ ಬುರುಡೆಯ ನಡುವಿನ ವ್ಯತ್ಯಾಸವು ಸ್ಪಷ್ಟವಾಗಿದೆ ಏಕೆಂದರೆ ಆಧುನಿಕ ಮಾನವನು ಗದ್ದದ ಮೇಲೆ ಒಂದು ಬಿಂದುವನ್ನು ಹೊಂದಿದ್ದರೆ ನಿಯಾಂಡರ್ಥಾಲ್ ಯುಗದ ಮಾನವನು ಹೊಂದಿಲ್ಲ. ಈ ರೂಪಾಂತರಕ್ಕೆ ಕಾರಣಗಳು ಈಗಲೂ ಅಸ್ಪಷ್ಟವಾಗಿದೆ, ಆದರೆ ವಿದ್ವಾಂಸರಲ್ಲಿ ಚರ್ಚೆಗೆ ಒಳಪಡುವ ಕೆಲವು ವಿವರಣೆಗಳಿವೆ.

ಮಾನವರಲ್ಲಿ ಕಂಡುಬರುವ ಗದ್ದದ ವಿಕಸನವನ್ನು ವಿವರಿಸುವ ಅತ್ಯಂತ ಜನಪ್ರಿಯ ಸಿದ್ಧಾಂತಗಳಲ್ಲಿ ಒಂದು ಏನೆಂದರೆ ಇದು ಕೆಲವು ಯಾಂತ್ರಿಕ ಒತ್ತಡಗಳ ವಿರುದ್ಧ ದವಡೆಗೆ ಆಧಾರವಾಗುವಲ್ಲಿ ನೆರವಾಗುತ್ತದೆ ಎಂದು. ಗದ್ದದ ವಿಕಸನವು ಮಾನವರ ಮಾತು ನಾಲಿಗೆಯ ಸ್ನಾಯುಗಳ ಕೆಲವು ಚಲನೆಗಳಿಂದ ದವಡೆಯ ಮೇಲೆ ಒತ್ತಡವನ್ನು ಸೃಷ್ಟಿಸುವ ಅದ್ವಿತೀಯ ರೂಪಕ್ಕೆ ಪ್ರತಿಕ್ರಿಯೆಯಾಗಿ ಉಂಟಾಯಿತು ಎಂದು ಒಟ್ಯಾಗೊ ವಿಶ್ವವಿದ್ಯಾಲಯದ ಒಬ್ಬ ಡಾಕ್ಟರೇಟ್ ವಿದ್ಯಾರ್ಥಿಯು ಒಂದು ಪ್ರಬಂಧ ಪ್ರಕಟಿಸಿದನು.

## ಉಲ್ಲೇಖಗಳು 

ವರ್ಗ:ಮಾನವ ಶರೀರ
ವರ್ಗ:Pages with unreviewed translations
ಚುಟ್ಟ

thumb|ಚುಟ್ಟಗಳ ತಯಾರಿಕೆ

**ಚುಟ್ಟ** (**ಚುರುಟು**) ಉತ್ಪಾದನೆಯ ಸಮಯದಲ್ಲಿ ಎರಡೂ ತುದಿಗಳು ಕತ್ತರಿಸಲ್ಪಡುವ ಒಂದು ಶೋಧಕರಹಿತ ಉರುಳೆಯಾಕಾರದ ಹೊಗೆಬತ್ತಿ. ಚುಟ್ಟಗಳು ಕ್ರಮೇಣ ಮೊನಚಾಗುವುದಿಲ್ಲವಾದ್ದರಿಂದ, ಇವನ್ನು ಯಾಂತ್ರಿಕವಾಗಿ ಸುತ್ತುವುದು ಅಗ್ಗವಾಗಿದೆ, ಮತ್ತು ಇವುಗಳ ಕಡಿಮೆ ವೆಚ್ಚದ ಕಾರಣ ಇವು ಜನಪ್ರಿಯವಾಗಿವೆ.

ಚುಟ್ಟ ತಮಿಳುನಾಡಿನಲ್ಲಿ ಹುಟ್ಟಿಕೊಂಡಿತು. ಚುಟ್ಟಗಳು ಮತ್ತೊಂದು ಶೋಧಕರಹಿತ ಭಾರತೀಯ ಮೂಲದ ಉತ್ಪನ್ನವಾದ ಬೀಡಿಗಳಿಗಿಂತ ಹೆಚ್ಚು ಉದ್ದವಾಗಿರುತ್ತವೆ.

ಚುಟ್ಟಗಳು ಭಾರತ ಮತ್ತು ಬರ್ಮಾದಲ್ಲಿ ಸಾಂಪ್ರದಾಯಿಕವಾಗಿವೆ, ಮತ್ತು ಹಾಗಾಗಿ ಬ್ರಿಟೀಷ್ ಸಾಮ್ರಾಜ್ಯದ ದಿನಗಳಲ್ಲಿ ಬ್ರಿಟಿಷರಲ್ಲಿ ಜನಪ್ರಿಯವಾಗಿದ್ದವು.

ಆದಷ್ಟು ತಿಳಿದಿರುವಂತೆ, ಭಾರತದಲ್ಲಿ ಚುಟ್ಟದ ಸೇದಿಕೆಯನ್ನು ಉಷ್ಣವಲಯದ ರೋಗಗಳ ವಿರುದ್ಧದ ಪ್ರತಿರೋಧಕ ಶಕ್ತಿಯೊಂದಿಗೆ ಕೂಡ ಸಂಬಂಧಿಸಲಾಗಿತ್ತು.

ಚುಟ್ಟವು ಸಾಮಾನ್ಯವಾಗಿ ಉರುಳೆಯಾಕಾರದ್ದಾಗಿರುತ್ತದೆಂದು ವ್ಯಾಖ್ಯಾನಿಸಲಾಗುತ್ತದಾದರೂ, ಬರ್ಮಾದಲ್ಲಿನ ಮನೆಯಲ್ಲಿ ಸುತ್ತಲ್ಪಟ್ಟ ಚುಟ್ಟಗಳು ಕೆಲವೊಮ್ಮೆ ಶಂಕುವಿನಾಕಾರದ್ದಾಗಿರುತ್ತವೆ.

## ಉಲ್ಲೇಖಗಳು 

## ಬಾಹ್ಯ ಸಂಪರ್ಕಗಳು 
* A whackin' white cheroot
* Making cheroots

ವರ್ಗ:ತಂಬಾಕಿನ ಉತ್ಪನ್ನಗಳು
ವರ್ಗ:Pages with unreviewed translations
ಗುಮ್ಮಟ

thumb|ತಾಜ್ ಮಹಲ್

**ಗುಮ್ಮಟ** ಎಂದರೆ ಗೋಳಾಕೃತಿಯ, ಶಂಕ್ವಾಕೃತಿಯ ಅಥವಾ ಅಂಡಾಕಾರದ ಮೇಲ್ಛಾವಣಿ (ಡೋಂ). ಈ ಆಕೃತಿಯ ಗುಮ್ಮಟಗಳನ್ನು ರಚಿಸಬೇಕಾದರೆ ಇವಕ್ಕೆ ಸರಿಹೊಂದುವ ನಕ್ಷೆಯಲ್ಲಿ ಗೋಡೆಯನ್ನು ಸಂವೃತಿಸುವಂತೆ ಕಟ್ಟಿ ಅದರ ಮೇಲೆ ಕಮಾನುರೂಪದ ಗೋಡೆಗಳನ್ನು ಆವರಿಸಿರುವಂತೆ ಎಬ್ಬಿಸಿ ಪೂರೈಸಬೇಕಾಗುತ್ತದೆ. ಹೀಗೆ ಸುತ್ತಲೂ ಆವರಿಸುವ ಗುಮ್ಮಟ ಬುಡದಲ್ಲಿ ಸಾಕಷ್ಟು ದಪ್ಪವಿದ್ದು ಕ್ರಮೇಣ ಕಮ್ಮಿಯಾಗುತ್ತ ತುದಿಯಲ್ಲಿ, ಎಂದರೆ ಗುಮ್ಮಟದ ನೆತ್ತಿಯ ಮಟ್ಟದಲ್ಲಿ ಕನಿಷ್ಠವಾಗಿರುತ್ತದೆ. ಚೌಕಾಕಾರದ ನಕ್ಷೆಯ ಕೋಣೆಗೆ ಗೋಳಾಕಾರದ ಗುಮ್ಮಟವನ್ನೊದಗಿಸಬೇಕಾದಾಗ ಆ ಕೋಣೆಯ ಗೋಡೆಗಳ ಮೇಲ್ಭಾಗವನ್ನು ಚೌಕದಿಂದ ಅಷ್ಟಕೋನಾಕೃತಿಗೂ, ಕ್ರಮೇಣ ವೃತ್ತಾಕೃತಿಗೂ ಮಾರ್ಪಡಿಸಬೇಕಾಗುತ್ತದೆ. ಹೀಗೆಯೇ ಇತರ ಆಕಾರದ ಗುಮ್ಮಟಗಳಿಗೋಸ್ಕರ ಅವುಗಳ ಕೆಳಭಾಗದ ಕೋನೆಗಳ ನಕ್ಷೆಯನ್ನು ಅನುಸಾರವಾಗಿ ಬದಲಾಯಿಸಬೇಕಾಗುತ್ತದೆ.

## ಇತಿಹಾಸ
ಗುಮ್ಮಟಗಳ ಬಳಕೆ ರೋಮನರ ಕಾಲದಲ್ಲಿ ಪ್ರಾರಂಭವಾಯಿತೆನ್ನಬಹುದು. ಪ್ರಾಚೀನ ಗುಮ್ಮಟಗಳು ರೋಮ್ ಸಾಮ್ರಾಜ್ಯದಲ್ಲಿ ಅಲ್ಲದೆ ಅದೇ ಕಾಲದ ಇತರ ರಾಜ್ಯಗಳಲ್ಲಿ ಕಂಡುಬರುವುದಿಲ್ಲ. ಭಾರತದಲ್ಲಿ ಗುಮ್ಮಟಾಕಾರದ ಸ್ತೂಪಗಳೇ ಮೊದಲಾದ ಕಟ್ಟಡಗಳು ಬೌದ್ಧಕಾಲದಲ್ಲಿ ರಚಿತವಾಗಿದ್ದರೂ ಇವೆಲ್ಲ ಘನ ಗೋಳಗಳಾಗಿದ್ದು ಟೊಳ್ಳು ಗೋಳಾಕಾರದ ಗುಮ್ಮಟಗಳೆಲ್ಲವೂ ರೋಮನರ ಕಾಲದಲ್ಲಿಯೇ ಜನಿತವಾದವು. ವೃತ್ತಕಮಾನುಗಳು ಆರಂಭವಾದದ್ದು ರೋಮನರ ಕಾಲದಲ್ಲಿ ಎಂಬುದು ಖಚಿತವಾಗಿರುವುದರಿಂದ ಕಮಾನಿನ ಆಧಾರದ ಮೇಲೆಯೇ ಗುಮ್ಮಟಗಳು ಜನನವಾದುವೆಂದು ಊಹಿಸಬಹುದು. ರೋಮನರ ಕಾಲದಿಂದೀಚೆಗೆ ರಚಿತವಾದ ಗುಮ್ಮಟಗಳೆಲ್ಲವೂ ಒಂದು ವಿಧದಲ್ಲಿ ಅಲ್ಲದಿದ್ದರೆ ಇನ್ನೊಂದು ವಿಧದಲ್ಲಿ ರೋಮನರ ಆದಿ ಗುಮ್ಮಟಗಳ ಅನುಕರಣಗಳೇ. ಯವನರು ಕೂಡ ಕ್ರಿಸ್ತಶಕದ ತರುಣದಲ್ಲಿ ರೋಮನ್ ಗುಮ್ಮಟಗಳಿಂದ ಪ್ರಭಾವಿತರಾಗಿ ಅವುಗಳ ಆಕೃತಿಯಲ್ಲಿ ಸ್ವಲ್ಪ ಮಾರ್ಪಡಿಸಿಕೊಂಡು ಯವನ ಗುಮ್ಮಟಗಳನ್ನು ತಮ್ಮ ಸಾಮ್ರಾಜ್ಯಗಳ ಎಲ್ಲ ಕಡೆಗಳಲ್ಲಿಯೂ ಹರಡಿದರು. ಯವನರು ಕಾಲಕ್ರಮೇಣ ಭಾರತದಲ್ಲಿ ಸಾಮ್ರಾಜ್ಯವನ್ನು ಕಟ್ಟಿದಮೇಲೆ ಯವನ ಗುಮ್ಮಟಗಳು ಇಲ್ಲಿಯೂ ರಚಿಸಲ್ಪಟ್ಟವು. ಬಹಮನಿ ರಾಜ್ಯದೊಂದಿಗೆ ಶುರುವಾದ ಗುಮ್ಮಟಗಳು ಕ್ರಮೇಣ ಹೆಚ್ಚಿ ಮೊಗಲರ ಕಾಲದ ವೇಳೆಗೆ ಅನೇಕ ರೀತಿಯಲ್ಲಿ ಅರಮನೆಗಳು, ಗೋರಿಗಳು, ಮಸೀದಿಗಳು, ಪ್ರವೇಶದ್ವಾರಗಳು ಮುಂತಾದವುಗಳ ಛಾವಣಿಯಲ್ಲಿ ಹೇರಳವಾಗಿ ಪ್ರಯೋಗಿಸಲ್ಪಟ್ಟಿವೆ. ದಕ್ಷಿಣ ಭಾರತದಲ್ಲಿ ಬಿಜಾಪುರದ ಗೋಲ್‍ಗುಂಬಜ್ ಎಂಬ ಅದಿಲ್ ಷಾಹಿ ಗುಮ್ಮಟ ಪ್ರಸಿದ್ಧವಾದುದು. ಆಧುನಿಕ ವಾಸ್ತುಶಿಲ್ಪದಲ್ಲಿ ಗುಮ್ಮಟಗಳ ಬಳಕೆ ಕ್ಷಯಿಸಿದೆ ಎನ್ನಬಹುದು.

ವರ್ಗ:ವಾಸ್ತುಶಾಸ್ತ್ರೀಯ ಘಟಕಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜಡ್ಡು

thumb

**ಜಡ್ಡು** ಎಂದರೆ ಸಸ್ಯಕಾಂಡದ ಮೇಲೆ ಉಂಟಾಗುವ ಗಾಯದ ಮೇಲೆ ಇಲ್ಲವೆ ಕತ್ತರಿಸಿದ ಜಾಗದ ಮೇಲೆ ಬೆಳೆಯುವ ಮೃದುವಾದ ಪರೆಂಕಿಮ ಕೋಶಗಳಿಂದ ಕೂಡಿದ ಊತಕ (ಕ್ಯಾಲಸ್). ಚರ್ಮದ ಎಪಿಡರ್ಮಿಸಿನ ಕೊಂಬು ಪದರ ಮಂದವಾಗುವುದರಿಂದ ಉಂಟಾಗುವ ದಪ್ಪವಾದ ಮತ್ತು ಗಡುಸಾದ ಭಾಗ ; ಮೂಳೆ ಮುರಿದಾಗ ಅವುಗಳ ತುದಿಗಳ ಸುತ್ತ ರೂಪುಗೊಂಡು ಕೊನೆಗೆ ಮೂಳೆಯಾಗಿ ಪರಿವರ್ತಿತವಾಗುವ ಒಂದು ವಿಧದ ವಸ್ತು ; ಸಸ್ಯಗಳ ಫ್ಲೋಯೆಮ್ ಊತಕದ ಜರಡಿ ತಟ್ಟೆಗಳ ರಂಧ್ರಗಳಲ್ಲಿ ಸಂಚಯವಾಗಿ ಅವು ಮುಚ್ಚಿಹೋಗುವಂತೆ ಮಾಡುವ ಕ್ಯಾಲೋಸ್ ಎಂಬ ರಾಸಾಯನಿಕದ ಪದರ ; ಮತ್ತು ಗ್ಯಾಸ್ಟ್ರಾಪೊಡ ಪ್ರಾಣಿಗಳ ಚಿಪ್ಪಿನ ನಾಭಿಯ ಸುತ್ತ ಇಲ್ಲವೆ ಒಳಗೆ ರೂಪಗೊಳ್ಳುವ ಚಿಪ್ಪಿನ ವಸ್ತು-ಇವೆಲ್ಲವಕ್ಕೂ ಜಡ್ಡು ಎಂಬ ಹೆಸರು ಅನ್ವಯವಾಗುತ್ತದೆ. ಸಸ್ಯಕಾಂಡಗಳಲ್ಲಿ ಗಾಯವಾದಾಗ ಗಾಯದ ಸುತ್ತ ಇರುವ ಪರೆಂಕಿಮ ಕೋಶಗಳು ಚುರುಕಾಗಿ ವಿಭಾಗವಾಗಲು ಪ್ರಾರಂಭಿಸುತ್ತವೆ. ಪರಿಣಾಮವಾಗಿ ಜಡ್ಡು ರೂಪುಗೊಳ್ಳುತ್ತದೆ. ಗಾಯವಾದ ಭಾಗದ ಸುತ್ತ ಇದು ಒಂದು ಕವಚವನ್ನು ಸೃಷ್ಟಿಸಿ ಬ್ಯಾಕ್ಟೀರಿಯ, ವೈರಸ್ ಮುಂತಾದ ರೋಗಕಾರಕ ಸೂಕ್ಷ್ಮಜೀವಿಗಳು ಒಳಹೋಗದಂತೆ ತಡೆದು ರಕ್ಷಿಸುತ್ತದೆ.

ಗಿಡಗಳನ್ನು ಕಸಿ ಮಾಡುವಾಗಿ ಕಸಿತಾಳು ಮತ್ತು ಕಸಿಕೊಂಬೆಗಳನ್ನು ಸೇರಿಸಿ ಕಟ್ಟಿದಾಗ ಅಲ್ಲಿ ಜಡ್ಡು ಉತ್ಪತ್ತಿಯಾಗುವುದುಂಟು. ಇದೇ ರೀತಿ ಅಂಗಾಂಶ ವ್ಯವಸಾಯದಲ್ಲಿ ಕಾಂಡ, ಬೇರು ಅಥವಾ ಬೇರಾವುದೇ ಅಂಗದ ತುಂಡುಗಳನ್ನು ಕೃತಕ ವರ್ಧನ ಮಾಧ್ಯಮಗಳಲ್ಲಿ ಬೆಳೆಸುವಾಗಲೂ ಅವು ಅನೇಕ ಸಲ ಅವಿಭೇದೀ ಕೃತ ಅಂಗಾಂಶ ರಾಶಿಗಳಾಗಿ ಬೆಳೆಯುವುವು. ಇವಕ್ಕೂ ಜಡ್ಡು ಎಂಬ ಹೆಸರೇ ಇದೆ. ಪೂತಿರಹಿತ ಪರಿಸ್ಥಿತಿಗಳಲ್ಲಿ ಇವನ್ನು ವಿಭಾಗಿಸಿ ಸಕ್ಕರೆ, ಖನಿಜಗಳು ಮತ್ತು ಆಕ್ಸಿನುಗಳನ್ನು ಒಳಗೊಂಡ ಮಾದ್ಯಮಗಳಲ್ಲಿ ಬೆಳೆಸಿದಾಗ, ಒಂದೊಂದು ವಿಭಾಗವೂ ಒಂದು ಜಡ್ಡು ಅಂಗಾಂಶವಾಗಿ ಬೆಳೆಯುತ್ತ ಹೋಗುತ್ತದೆ. ಜಡ್ಡಿನ ಬೆಳೆವಣಿಗೆಗೆ ಸಾಮಾನ್ಯವಾಗಿ ಆಕ್ಸಿನ್ ಕೂಡ ಆವಶ್ಯಕವಾದರೂ ಕೆಲವೊಮ್ಮೆ ಬರೆಯ ಖನಿಜ ಮತ್ತು ಸಕ್ಕರೆಯನ್ನುಳ್ಳ ಮಾಧ್ಯಮದಲ್ಲಿ ಅನಿರ್ದಿಷ್ಟ ಕಾಲ ಬೆಳೆಯುತ್ತ ಹೋಗಬಲ್ಲದು. ಈ ಪ್ರಕ್ರಿಯೆಗೆ ಒಗ್ಗುವಿಕೆ (ಹ್ಯಾಬಿಟುಯೇಷನ್) ಎಂದು ಹೆಸರು. ಇದರಿಂದಾಗಿ ಜಡ್ಡು ಅಂಗಾಂಶ ತನ್ನ ಬೆಳೆವಣಿಗೆಗೆ ಪರಿಸರದ ಮೇಲೆ ಹೆಚ್ಚಾಗಿ ಅವಲಂಬಿಸಬೇಕಾಗಿಲ್ಲ. ಅನೇಕ ರಾಸಾಯನಿಕಗಳು ಜಡ್ಡು ಅಂಗಾಂಶದ ಬೆಳೆವಣಿಗೆಯನ್ನು ವೃದ್ಧಿಸಬಲ್ಲವು ಎಂದು ತಿಳಿದಿದೆ. ಇವುಗಳಲ್ಲಿ ಎಳನೀರಿನಲ್ಲಿರುವ ಕೆಲವು ರಾಸಾಯನಿಕಗಳು ಮುಖ್ಯವಾಗಿವೆ. ಉದಾಹರಣೆಗೆ : 6-ಫರ್‍ಫರೈಲ್-ಆಮೈನೋ-ಪ್ಯೂರೀನ್.

ಒಂದು ಜಡ್ಡು ಅಂಗಾಂಶದಿಂದ ಕೇವಲ ಒಂದೇ ಒಂದು ಜೀವಕೋಶವನ್ನು ಬೇರ್ಪಡಿಸಿ, ಕೃತಕ ಮಾಧ್ಯಮದಲ್ಲಿ ಬೆಳೆಸಿ, ಅದು ಮತ್ತೆ ಜಡ್ಡು ಅಂಗಾಂಶ ಬೆಳೆಯುವಂತೆ, ಈ ಅಂಗಾಂಶ ಪ್ರಕಾಂಡ, ಬೇರು ವ್ಯವಸ್ಥೆಗಳಾಗಿಯೂ ಕೊನೆಗೆ ಒಂದು ಸಂಪೂರ್ಣ ಸಸ್ಯವಾಗಿಯೂ ಬೆಳೆಯುವಂತೆ ಮಾಡುವ ಕುತೂಹಲಕಾರಿ ಪ್ರಯೋಗಗಳು ಇತ್ತೀಚೆಗೆ ನಡೆಯುತ್ತಿವೆ. ಸಾಮಾನ್ಯವಾಗಿ ಜಡ್ಡು ಅಂಗ ಇಲ್ಲವೆ ಬೇರೆ ಅಂಗಾಂಶಗಳಾಗಿ ವಿಭೇದೀಕರಣವಾಗದಾದರೂ ಬೇರೊಂದು ಅಂಗಾಂಶವನ್ನು ಇದರಲ್ಲಿ ನಾಟಿ ಮಾಡಿದಾಗ ಜಡ್ಡು ಕೂಡ ವಿವಿಧ ರೀತಿಯ ಅಂಗಗಳಾಗಿ ವರ್ಧಿಸುತ್ತದೆ.

ವರ್ಗ:ಚರ್ಮದ ಸ್ಥಿತಿಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಟಾರೆಣ್ಣೆ

thumb

**ಟಾರೆಣ್ಣೆ**ಯು (**ಟಾರು**, **ಡಾಂಬರೆಣ್ಣೆ**) ಕಾರ್ಬನಿಕ ಪದಾರ್ಥಗಳನ್ನು ಶುಷ್ಕಾಸವನಕ್ಕೆ (ಡ್ರೈ ಡಿಸ್ಟಿಲೇಷನ್) ಗುರಿಪಡಿಸಿದಾಗ ಸಾಂದ್ರೀಕರಿಸುವ ಜಲೀಯವಲ್ಲದ (ನಾನ್ ಏಕ್ವಿಯಸ್) ಕಪ್ಪುಬಣ್ಣದ ಸ್ನಿಗ್ಧದ್ರವ ವಸ್ತು. ಇದರ ಸಲುವಾಗಿ ನಾವು ಬಳಸುವ ಎರಡು ಸಾಮಾನ್ಯ ಪದಾರ್ಥಗಳೆಂದರೆ ಕಟ್ಟಿಗೆ ಮತ್ತು ಕಲ್ಲಿದ್ದಲು. ಇವನ್ನು ವಾಯು ಸಂಪರ್ಕವಿಲ್ಲದೆ ಕಾಸಿದಾಗ ಅನಿಲ, ದ್ರವ ಮತ್ತು ಘನ ರೂಪದ ಉತ್ಪನ್ನಗಳು ದೊರೆಯುವುವು. ಉದಾಹರಣೆಗೆ ಕಟ್ಟಿಗೆಯನ್ನು ಶುಷ್ಕಾಸವನಕ್ಕೆ ಒಳಪಡಿಸಿದರೆ ಕಾಷ್ಠಾನಿಲ (ವುಡ್‍ಗ್ಯಾಸ್), ಇದ್ದಲು ಮತ್ತು ಒಂದು ದ್ರವೋತ್ಪನ್ನ ದೊರೆಯುತ್ತವೆ. ದ್ರವೋತ್ಪನ್ನವನ್ನು ಹಾಗೆಯೇ ಬಿಟ್ಟರೆ ಅದು ಎರಡು ಪದರಗಳಾಗಿ ನಿಲ್ಲುತ್ತದೆ. ಮೇಲಿನ ಜಲೀಯ ಪದರಕ್ಕೆ ಕಾಷ್ಠಾಮ್ಲ (ಪೈರೊಲಿಗ್ನಿಯಸ್ ಆ್ಯಸಿಡ್) ಎಂದು ಹೆಸರು. ಇದು ಮಿಥೆನಾಲ್ ಅಸಿಟೋನ್ ಮತ್ತು ಅಸೆಟಿಕ್ ಆಮ್ಲಗಳನ್ನು ಒಳಗೊಂಡಿರುವುದರಿಂದ ಅಮೂಲ್ಯ ವಸ್ತು. ಇದರಿಂದ ಈ ಅಂಗವಸ್ತುಗಳನ್ನು ಬೇರ್ಪಡಿಸಲು ಸೂಕ್ತವಿಧಾನಗಳಿವೆ. ಕಾಷ್ಠಾಮ್ಲದ ಕೆಳಗೆ ಉಳಿಯುವುದೇ ಕಟ್ಟಿಗೆಯ ಟಾರೆಣ್ಣೆ. ಇದನ್ನು ಜಲ್ಲಿ ಮತ್ತು ಮರಳುಗಳೊಂದಿಗೆ ಕಲಸಿ ರಸ್ತೆ ದುರಸ್ತಿಗೆ ಉಪಯೋಗಿಸುತ್ತಾರೆ. ಟಾರೆಣ್ಣೆ ಲೇಪಿಸಿದ ಮರಕ್ಕೆ ಗೆದ್ದಲು ಹತ್ತದು. ಕಬ್ಬಿಣಕ್ಕೆ ಬಳಿದರೆ ಲೋಹ ತುಕ್ಕುಹಿಡಿಯುವುದಿಲ್ಲ.

ಕಲ್ಲಿದ್ದಲನ್ನು ವಾಯುರಹಿತ ವಾತಾವರಣದಲ್ಲಿ ಕಾಸಿದಾಗಲೂ ಕಲ್ಲಿದ್ದಲು ಅನಿಲ, ಕೋಕ್ ಮತ್ತು ಒಂದು ದ್ರವೋತ್ಪನ್ನ ದೊರೆಯುವುವು. ಕೊನೆಯದನ್ನು ತಳವೂರಲು ಬಿಟ್ಟರೆ ಅಲ್ಲೂ ಎರಡು ಪದರಗಳು ಬೇರ್ಪಡುತ್ತದೆ. ಮೇಲಿನ ಪದರ ಅಮೊನಿಯಯುಕ್ತ ಜಲೀಯ ದ್ರಾವಣ. ಕೆಳಪದರವೇ ಕಲ್ಲಿದ್ದಲ ಟಾರೆಣ್ಣೆ. ಇದು ಅನೇಕ ಉಪಯುಕ್ತ ಆರೊಮ್ಯಾಟಿಕ್ ಕಾರ್ಬನಿಕ ಸಂಯುಕ್ತಗಳ ಆಕರ. ಇವುಗಳ ಪೈಕಿ ಬೆನ್ಸೀನ್ ಟಾಲೀನ್ ನ್ಯಾಫ್ತಲೀನ್, ಆಂತ್ರಸೀನ್ ಫಿನಾಂತ್ರೀನ್ ಫೀನಾಲ್, ಕ್ರೆಸಾಲ್‍ಗಳು, ಪಿರಿಡಿನ್ ಮೊದಲಾದವನ್ನು ಹೆಸರಿಸಬಹುದು. ಕಲ್ಲಿದ್ದಲ ಟಾರೆಣ್ಣೆಯನ್ನು ಎಚ್ಚರಿಕೆಯಿಂದ ಭಿನ್ನಾಸವಿಸಿದರೆ ಇವು ಬೇರ್ಪಡುತ್ತವೆ. ಅಂತಿಮವಾಗಿ ಉಳಿಯುವುದು ಡಾಂಬರು. ಯಥಾಪ್ರಕಾರ ಇದು ಕೂಡ ಟಾರೆಣ್ಣೆಯಂತೆಯೆ ವಿನಿಯೋಗವಾಗುವುದು.

ಕಲ್ಲಿದ್ದಲ ಟಾರೆಣ್ಣೆಯಲ್ಲಿರುವ ಆಂತ್ರಸೀನ್ ಮತ್ತು ಫಿನಾಂತ್ರೀನ್ ಹೈಡ್ರೊಕಾರ್ಬನ್ನುಗಳು ಏಡಿಗಂತಿ ರೋಗಕಾರವಾದ್ದರಿಂದ ಟಾರೆಣ್ಣೆಯ ಮನಸ್ವೀ ಉಪಯೋಗ ಸಲ್ಲದು. ಈ ಹೈಡ್ರೋಕಾರ್ಬನ್ನುಗಳ ವ್ಯುತ್ಪನ್ನಗಳಾದ 9:10 ಡೈಮೀಥೈಲ್ ಮತ್ತು 5:9:10 ಟ್ರೈಮೀಥೈಲ್ 1:2 ಬೆನ್ಸಾಂತ್ರಸೀನ್, 20-ಮೀಥೈಲ್ ಕೊಲಾಂಕ್ರೀನ್, 3:4 ಬೆನ್ಸ್ ಪೈರೀನ್ ಮತ್ತು 1:2:5:6 ಡೈಬೆನ್ಸಾಂತ್ರಸೀನ್ ಇವನ್ನು ಇಲಿಗಳ ಮೈಮೇಲೆ ಬಳಿದಾಗ ಅವು ಏಡಿಗಂತಿ ರೋಗಕ್ಕೆ ತುತ್ತಾಗುವುವು ಎಂದು ಗೊತ್ತಾಗಿದೆ. ಸಿಗರೇಟಿನ ಹೊಗೆಯಲ್ಲಿ ಟಾರಿನ ಅಂಶ ಉಂಟು. ಆದ್ದರಂದಲೇ ಸಿಗರೇಟ್ ಸೇದುವವರಿಗೆ ಫುಪ್ಫುಸದ ಏಡಿಗಂತಿ ತಗಲುವ ಸಂಭಾವ್ಯತೆ ಎಂದು ತಜ್ಞರ ಅಭಿಪ್ರಾಯ.

## ಬಾಹ್ಯ ಸಂಪರ್ಕಗಳು
* 
*Details history and uses of "Rangoon Tar" 

ವರ್ಗ:ರಾಸಾಯನಿಕ ಮಿಶ್ರಣಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜೌಗು ನೆಲ

thumb|ಒಂದು ಸಣ್ಣ ನದಿಯ ಅಂಚಿನುದ್ದಕ್ಕೆ ಇರುವ ಜೌಗು ನೆಲ

**ಜೌಗು ನೆಲ** ಎಂದರೆ ಪ್ರಧಾನವಾಗಿ ಸೊಪ್ಪುಸದೆಗಳಿಂದ ಆವೃತವಾಗಿ ಆಗಾಗ ನೀರು ಹರಿದು ತೇವವಾಗಿರುವ ಭೂಮಿ (ಮಾರ್ಷ್). ಸಮುದ್ರದ ಅಲೆಗಳಿಗೆ ಸಿಲುಕಿ ನೆಲ ಹೀಗಾಗಿರಬಹುದು ಇಲ್ಲವೇ ನದಿ, ಕೆರೆ ಬಯಲುಗಳಲ್ಲಿ ನಿಂತ ನೀರಿನಿಂದಾಗಿರಬಹುದು. ಕಾಲುವೆ ನೀರಾವರಿ ಪ್ರದೇಶಗಳಲ್ಲಿ ಕೆಳಗಿನ ನೆಲದಿಂದ ನೀರು ಹೊರಹೋಗಲು ಆಗದೆ ಹೀಗಾಗಿರಬಹುದು.

ಮರಳು, ಒಂಡು ಜೇಡಿ ಮುಂತಾದ ವಿವಿಧ ಗಾತ್ರದ ಕಣಗಳಿಂದ ಕೂಡಿ ಮಣ್ಣು ಉಂಟಾಗುತ್ತದೆ. ಈ ಕಣಗಳು ಒಟ್ಟುಗೂಡಿ ಕಾಳುಗಳಾಗುವುದಲ್ಲದೆ ತಮ್ಮ ನಡುವೆ ಸೂಕ್ಷ್ಮ ರಂಧ್ರ ಅಥವಾ ಕಣಾಂತರಗಳನ್ನು ಒಳಗೊಂಡಿರುತ್ತವೆ. ಭೂಮಿಯ ಮೇಲೆ ಬಿದ್ದ ನೀರು ಈ ಅವಕಾಶಗಳ ಮೂಲಕ ಇಳಿದು ಅಂತರ್ಜಲವನ್ನು ಸೇರುತ್ತದೆ. ಅಲ್ಲದೆ ಸಸ್ಯ ಬೆಳವಣಿಗೆಯ ದೃಷ್ಟಿಯಿಂದ ಉಪಯುಕ್ತವಾದ ನೀರು ಸಹ ಇಂಥ ಅವಕಾಶಗಳಲ್ಲಿ ಸಂಗ್ರಹಗೊಂಡಿರುವುದು. ಈ ನೀರಿಗೆ ಲೋಮನಾಳ ನೀರು ಎಂದು ಹೆಸರು.

ಜೌಗು ನೆಲದಲ್ಲಿರುವ ಇಂಥ ಎಲ್ಲ ಅವಕಾಶಗಳೂ ಗಾಳಿಸಂಚಾರಕ್ಕೆ ಅವಕಾಶವಿಲ್ಲದಂತೆ ನೀರಿನಿಂದ ತುಂಬಿರುತ್ತದೆ. ಇದರಿಂದಾಗಿ ಸಸ್ಯಬೇರುಗಳಿಗೆ ವಾಯುವಿನ ಪೂರೈಕೆ ಆಗದೆ ಹೋಗಿ ಸಸ್ಯದ ಬೆಳೆವಣಿಗೆ ಕುಂಠಿತವಾಗುತ್ತದೆ. ಹೆಚ್ಚಾಗಿ ಈ ನೀರನ್ನು ಹೊರ ಹೊರಡಿಸದೆ ಜಮೀನಿನ ಸಾಗುವಳಿ ಸಾಧ್ಯವಾಗುವುದಿಲ್ಲ. ಇದನ್ನು ಆಗ ಮಾಡಿಸಲು ಕೆಲವು ಕ್ರಮಗಳನ್ನು ಅನುಸರಿಸಬೇಕಾಗುತ್ತದೆ. ಫಲವತ್ತಾದ ಭೂಮಿ ಜೌಗುನೆಲವಾಗುವಂತೆ ತಡೆಯಲು ಹೆಚ್ಚಿಗೆ ನೀರನ್ನು ಬಸಿಯುವ ವ್ಯವಸ್ಥೆ ಮಾಡುವುದು ಬಹಳ ಆವಶ್ಯಕ. ಮಣ್ಣಿನಲ್ಲಿರುವ ನೀರು ಬಸಿದು ಹೋದಾಗ ಖಾಲಿಯಾದ ಜಾಗದಲ್ಲಿ ವಾಯು ಸಂಗ್ರಹಗೊಂಡು ಸಸ್ಯಗಳಿಗೆ ಒದಗುತ್ತದೆ. ಸಾವಯವ ವಸ್ತುಗಳನ್ನು ಮತ್ತು ರಾಸಾಯನಿಕ ಗೊಬ್ಬರಗಳನ್ನು ಸಸ್ಯಗಳಿಗೆ ಉಪಯುಕ್ತವಾಗುವ ರೂಪಕ್ಕೆ ಬದಲಾಯಿಸಲು ಬೇಕಾಗುವ ಬ್ಯಾಕ್ಟೀರಿಯಗಳಿಗೆ ಈ ವಾಯು ಹಾಗೂ ಉಷ್ಣತೆ ಬೇಕಾಗುತ್ತದೆ.

ಹೆಚ್ಚಾದ ನೀರು ಬಸಿದುಹೋಗುವಂತೆ ಮಾಡಲು ತೆರೆದ ಬಸಿಗಾಲುವೆಗಳನ್ನೊ ಮುಚ್ಚಿದ ಬಸಿಗಾಲುವೆಗಳನ್ನೊ (ಹೆಂಚಿನ ಬಸಿಗಾಲುವೆಗಳು) ತೋಡಬೇಕಾಗುತ್ತದೆ.

ತೆರೆದ ಬಸಿಗಾಲುವೆಗಳು ಜಮೀನಿನ ಕೆಲಭಾಗಗಳನ್ನು ಆಕ್ರಮಿಸುವುದಲ್ಲದೆ, ಬೇಸಾಯದ ಯಂತ್ರೋಪಕರಣಗಳು ಹಾದುಹೋಗಲು ಅಡ್ಡಿಯುಂಟುಮಾಡುತ್ತವೆ. ಇದಲ್ಲದೆ ಇವು ಆಗಾಗ ತುಂಬಿ ಹೋಗುವುದರಿಂದ, ಚೊಕ್ಕಟ ಮಾಡುವುದು ಅವಶ್ಯವಾಗುತ್ತದೆ.

ಹೆಂಚಿನ ಬಸಿಗಾಲುವೆಗಳು ಬೇಸಾಯ ಕಾರ್ಯಗಳಿಗೆ ಅಡ್ಡಿಬರುವುದಿಲ್ಲ. ಇವುಗಳಲ್ಲಿ ನೀರು ಸರಿಯಾಗಿ ಬಸಿದುಹೋಗುವುದರಿಂದ ಬೆಳೆಗಳ ಬೇರುಗಳು ಸರಿಯಾಗಿ ಹರಡಲು ಅವಕಾಶವಾಗುತ್ತದೆ. ಇಂಥ ಕಾಲುವೆಗಳಿಗೆ ಪ್ರಾರಂಭಿಕ ವೆಚ್ಚ ಹೆಚ್ಚು. ಬಸಿಗಾಲುವೆಗಳನ್ನು ತೋಡುವ ಮೊದಲು ಆ ಪ್ರದೇಶದ ಸ್ಥಿತಿಗನುಗುಣವಾಗಿ ತೋಡಬೇಕಾದ ಬಸಿಗಾಲುವೆ ಯಾವ ಬಗೆಯದು ಎಂಬುದನ್ನು ನಿರ್ಧರಿಸಬೇಕು. ಒಂದು ಸ್ಥಳಕ್ಕೆ ಸೂಕ್ತವಾದ ಬಗೆ, ಇನ್ನೊಂದು ಸ್ಥಳಕ್ಕೆ ಹೊಂದದೆ ಹೋಗಬಹುದು. ಮಣ್ಣು, ನೆಲದ ಇಳಿಜಾರು, ಬೆಳೆ ಮತ್ತು ಜಮೀನಿನ ಮೌಲ್ಯ-ಇವೆಲ್ಲವನ್ನೂ ಪರಿಗಣಿಸಬೇಕು.

ಬಸಿಗಾಲುವೆ ತೋಡಲು ಪ್ರಾರಂಭಿಸುವ ಮೊದಲು ಒಂದು ನಕ್ಷೆ ತಯಾರಿಸಿ, ಅದರಲ್ಲಿ ಮುಂದೆ ಕಾಣಿಸಿರುವ ಅಂಶಗಳನ್ನು ಗುರುತಿಸಬೇಕು.

1. ಬಸಿದು ಹೋಗುವಿಕೆಯ ಅಗತ್ಯವಿರುವ ಪ್ರದೇಶಗಳ ಎಲ್ಲೆ ಮತ್ತು ಇಳಿಜಾರು 2 ಸದ್ಯ ಇರುವ ಬಸಿಗಾಲುವೆಗಳು. 3 ಎಲ್ಲ ದಿಣ್ಣೆಗಳು, ನೀರು ಹರಿಯುವ ಪಾತ್ರಗಳು ಮತ್ತು ದಿಂಡುಗಳ ಎತ್ತರ ಹಾಗೂ ಸ್ಥಾನ ನಿರ್ದೇಶನ. 4 ವ್ಯವಸ್ಥೆಯ ಪ್ರತಿಯೊಂದು ಭಾಗದಲ್ಲಿಯೂ ಬಸಿದುಹೋಗುವ ಪ್ರದೇಶ.

ಎಲ್ಲ ಬಸಿಗಾಲುವೆಗಳ ನೀರು ಹೊರಗೆ ಹೋಗಲು ಅನುಕೂಲವಾಗುವಂತೆ ಹೊರದಾರಿ ದೊಡ್ಡದಾಗಿರಬೇಕಲ್ಲದೆ ಬಂದ ನೀರನ್ನೆಲ್ಲ ಒಯ್ಯುವಂತಿರಬೇಕು. ಹೊರದಾರಿ ಬಸಿಗಾಲುವೆಗಳಿಗಿಂತ ಆಳವಾಗಿರುವುದೂ ಅಗತ್ಯ.

## ಬಾಹ್ಯ ಸಂಪರ್ಕಗಳು
* Marshes of the Lowcountry (South Carolina) -- Beaufort County Library

ವರ್ಗ:ಭೂರೂಪಗಳು
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲೀಲಾವತಿ ಬೈಪಡಿತ್ತಾಯ

**ಲೀಲಾವತಿ ಬೈಪಡಿತ್ತಾಯ** ಅವರು ಯಕ್ಷಗಾನ ರಂಗದ ಮೊದಲ ಮಹಿಳಾ ವೃತ್ತಿಪರ ಭಾಗವತರು. ಇವರು ಕೇರಳ ರಾಜ್ಯದ ಕಾಸರಗೋಡಿನ ಮಧೂರಿನಲ್ಲಿ ೧೯೪೭ನೇ ಮೇ ೨೩ರಂದು ಜನಿಸಿದರು. ಇವರು ಹಿರಿಯ ಹಿಮ್ಮೇಳವಾದಕ ಹರಿನಾರಾಯಣ ಬೈಪಡಿತ್ತಾಯರ ಪತ್ನಿ.

## ಆರಂಭಿಕ ಜೀವನ
ಲೀಲಾವತಿ ಅವರು ಹುಟ್ಟಿ ಬೆಳೆದದ್ದು ಕೇರಳದ ಕಾಸರಗೋಡಿನ ಮುಳ್ಳೇರಿಯ ಸಮೀಪದ ಹಳ್ಳಿಯಲ್ಲಿ. ಚಿಕ್ಕ ವಯಸ್ಸಿನಲ್ಲಿಯೇ ತಂದೆಯನ್ನು ಕಳೆದುಕೊಂಡ ಕಾರಣಕ್ಕಾಗಿ ತಾಯಿ ತವರೂರು ಮಧೂರಿನ ಪಡುಕಕ್ಕೆಪ್ಪಾಡಿ ಎಂಬಲ್ಲಿ ಸೋದರಮಾವನ ಆಶ್ರಯದಲ್ಲಿ ಬೆಳೆದರು. ಸೋದರಮಾವ ರಾಮಕೃಷ್ಣ ಭಟ್ ಮಧೂರು ದೇವಾಲಯದಲ್ಲಿ ದೇವನೃತ್ಯ ಕಲಾವಿದರು. ಬಡತನದಿಂದಾಗಿ ವಿದ್ಯಾಭ್ಯಾಸ ಪಡೆಯಲು ಲೀಲಾ ಅವರಿಗೆ ಸಾಧ್ಯವಾಗಲಿಲ್ಲ. ಮಧುರವಾಗಿ ಹಾಡುತ್ತಿದ್ದ ಅವರು ಪಿಟೀಲು ವಾದಕ ಪದ್ಮನಾಭ ಸರಳಾಯರ ಬಳಿ ಕರ್ನಾಟಕ ಶಾಸ್ತ್ರೀಯ ಸಂಗೀತವನ್ನು ಕಲಿತರು. ಅವರಿಗೆ ೨೩ ವರ್ಷವಿರುವಾಗ ತೆಂಕುತಿಟ್ಟಿನ ಚೆಂಡೆ-ಮದ್ದಳೆಯ ಕಲಾವಿದ ಹರಿನಾರಾಯಣ ಬೈಪಾಡಿತ್ತಾಯರನ್ನು ಮದುವೆಯಾಗಿ ಸುಳ್ಯದ ಕಡಬಕ್ಕೆ ಹೋದರು. ಅವರ ಮಕ್ಕಳು ಅವಿನಾಶ್ ಹಾಗೂ ಗುರುಪ್ರಸಾದ್.

## ಹಿಂದಿಯಲ್ಲಿ ವಿಶಾರದ
ಔಪಚಾರಿಕ ಶಾಲಾ ಶಿಕ್ಷಣವಿಲ್ಲದಿದ್ದರೂ, ಲೀಲಾವತಿ ಬೈಪಡಿತ್ತಾಯರವರು ಹಿಂದಿಯಲ್ಲಿ ವಿಶಾರದ ಕೋರ್ಸ್ ಅನ್ನು ಸಂಪೂರ್ಣಗೊಳಿಸಿದರು ಹಾಗೂ ಕರ್ನಾಟಕ ಗಾಯನ ಸಂಗೀತದಲ್ಲಿ ಏಳು ವರ್ಷಗಳ ಕಾಲ ತರಬೇತಿ ಪಡೆದರು, ಅವರ ಕಲಾ ಪ್ರಕಾರಕ್ಕೆ ತಮ್ಮನ್ನು ತಾವೇ ಸಮರ್ಪಿಸಿಕೊಂಡಿದ್ದರು.

## ಯಕ್ಷಗಾನ ಕ್ಷೇತ್ರ
ಲೀಲಾವತಿ ಅವರ ಶಾಸ್ತ್ರೀಯ ಸಂಗೀತ ಗಾಯನ ಪ್ರತಿಭೆಯನ್ನು ಅರಿತ ಪತಿ ಹರಿನಾರಾಯಣರಿಗೆ ಯಕ್ಷಗಾನ ಹಾಡುಗಾರಿಕೆ ನಡೆಸಬಾರದೇಕೆ ಎಂದು ಅನಿಸಿತು. ಪತಿಯ ಮಾತು ಕೇಳಿ ಲೀಲಾ ಪ್ರಸಂಗವೊಂದರ ಕೃತಿ ಕೈಗೆತ್ತಿಕೊಂಡು ಹಾಡುಗಾರಿಕೆಯ ಭಾಗ ತೆರೆದು ಅಭ್ಯಾಸ ಮಾಡಿದರು. ಆರಂಭದಲ್ಲಿ ಅವರು ಕಡಬದ ಸುತ್ತಲಿನ ಶಾಲಾ ವಾರ್ಷಿಕೋತ್ಸವ, ಮದುವೆ, ಉಪನಯನ, ಇತರ ಸಮಾರಂಭಗಳಲ್ಲಿ ಆಯೋಜಿಸುವ ತಾಳಮದ್ದಲೆಯ ಪ್ರಸಂಗಗಳಲ್ಲಿ ಹಾಡುಗಾರಿಕೆ ನಡೆಸಿಕೊಟ್ಟರು.‘ಸೆಟ್ ಮೇಳ’ಗಳ ಪ್ರಸಂಗದಲ್ಲಿಯೂ ಹಾಡುಗಾರಿಕೆ ನಡೆಸಿದ್ದಾರೆ.
ಬೆಳ್ತಂಗಡಿಯಲ್ಲಿ ಅರುವ ನಾರಾಯಣ ಶೆಟ್ಟಿ ‘ಆಳದಂಗಡಿ ಮೇಳ’ ಕಟ್ಟಿದ್ದರು. ಆ ಮೇಳದಲ್ಲಿ ಪತಿ ಹರಿನಾರಾಯಣ ಬೈಪಾಡಿತ್ತಾಯರು ಚೆಂಡೆ-ತಾಳಮದ್ದಲೆ ನಿರ್ವಹಿಸುತ್ತಿದ್ದರು. ಲೀಲಾವತಿಯವರು ಭಾಗವತಿಕೆ ಮಾಡುತ್ತಿದ್ದರು. ಹಲವು ಯಕ್ಷಗಾನ ಕಲಾವಿದರ ಒಡನಾಟ ಲೀಲಾ ಅವರಿಗೆ ದೊರೆಯಿತು. ಕಾಳಿಂಗ ನಾವುಡ, ಎಂ.ಎಲ್. ಸಾಮಗ, ಪಾತಾಳ ವೆಂಕಟರಮಣ ಭಟ್, ಈಶ್ವರ ಭಟ್, ಶೇಣಿ ಗೋಪಾಲಕೃಷ್ಣ ಭಟ್, ರಾಮದಾಸ ಸಾಮಗ, ಬಣ್ಣದ ಮಾಲಿಂಗ, ಪ್ರಭಾಕರ ಜೋಷಿ, ಬಲಿಪ ನಾರಾಯಣ ಭಾಗವತರು, ಕಡತೋಕ ಭಾಗವತರು, ನೆಡ್ಲೆ ನರಸಿಂಹ ಭಟ್, ಇತರ ಮುಮ್ಮೇಳ ಮತ್ತು ಹಿಮ್ಮೇಳ ಕಲಾವಿದರ ಒಡನಾಟ ಲೀಲಾ ಅವರ ಕಲಾಸೇವೆಗೆ ಸಹಕಾರವಾಯಿತು.

## ಮೇಳಗಳು ಮತ್ತು ಪ್ರಸಂಗಗಳು
ಲೀಲಾವತಿ ಅವರು ಕುಂಬಳೆ, ಬಪ್ಪನಾಡು, ಸುಬ್ರಹ್ಮಣ್ಯ, ಧರ್ಮಸ್ಥಳ, ತಲಕಳ ಮೇಳಗಳಲ್ಲಿ ಭಾಗವತಿಕೆ ನಡೆಸಿದರು. ಪರಕೆದ ಪಿಂಗಾರ, ದೇವಿಮಹಾತ್ಮೆ, ದಕ್ಷಯಜ್ಞ, ಕರ್ಣಪರ್ವ, ಸುಧನ್ವ ಮೋಕ್ಷ, ವಜ್ರಕೋಗಿಲೆ ಮುಂತಾದ ಪ್ರಸಂಗಗಳಲ್ಲಿ ಇವರು ಹಾಡಿದ ಪದ್ಯಗಳು ಪ್ರಸಿದ್ಧವಾಗಿವೆ. ಆಳದಂಗಡಿ ಮೇಳದಲ್ಲಿ ಲೀಲಾ ಅವರು ಪ್ರಧಾನ ಭಾಗವತರು. ತೆಂಕು, ಬಡಗು ಶೈಲಿಗೆ ಮತ್ತು ಕನ್ನಡ, ತುಳು ಪ್ರಸಂಗಗಳಿಗೆ ಅವರು ಹಾಡುಗಾರಿಕೆ ನಿರ್ವಹಿಸುತ್ತಾರೆ.

## ಪ್ರಶಸ್ತಿಗಳು
#೨೦೨೩ ರ ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ.
#ಕರ್ನಾಟಕ ಯಕ್ಷಗಾನ ಅಕಾಡೆಮಿ ಪ್ರಶಸ್ತಿ (೨೦೧೦)
#ಮಂಗಳೂರು ವಿಶ್ವವಿದ್ಯಾಲಯ ೨೦೧೫ ರಲ್ಲಿ ತನ್ನ ಯಕ್ಷಮಂಗಳ ಪ್ರಶಸ್ತಿ
#ಆಳ್ವಾಸ್ ನುಡಿಸಿರಿ ಪ್ರಶಸ್ತಿ 2015
#ಉಳ್ಳಾಲ ರಾಣಿ ಅಬ್ಬಕ್ಕ ಪ್ರಶಸ್ತಿ
#ಹಲವಾರು ಸಂಘ-ಸಂಸ್ಥೆಗಳಿಂದ ಸನ್ಮಾನ ಹಾಗೂ ಪುರಸ್ಕಾರಗಳು
#ಕರಾವಳಿ ಲೇಖಕಿ-ವಾಚಕಿಯರ ಸಂಘ ಪ್ರಶಸ್ತಿ
#ಅಗರಾಯಿ ಪ್ರಶಸ್ತಿ
#ಉಡುಪಿ ಪೇಜಾವರ ಮಠ ಪ್ರಶಸ್ತಿ
ಮುಂತಾದ ಹಲವಾರು ಪ್ರಶಸ್ತಿಗಳನ್ನು ಮುಡಿಗೇರಿಸಿಕೊಂಡಿದ್ದಾರೆ.

## ನಿಧನ
ಡಿಸೆಂಬರ್ ೧೪, ೨೦೨೪ರಂದು ಶ್ರೀಮತಿ ಲೀಲಾವತಿ ಬೈಪಡಿತ್ತಾಯ ಅವರು ತಮ್ಮ ವಯೋಸಹಜ ಅನಾರೋಗ್ಯದಿಂದ ಬಜಪೆ ತಳಕಲದ ತಮ್ಮ ಸ್ವಗೃಹದಲ್ಲಿ ನಿಧನ ಹೊಂದಿದರು. ಪತಿ ಹರಿನಾರಾಯಣ ಬೈಪಡಿತ್ತಾಯ, 
ಬೆಂಗಳೂರಿನಲ್ಲಿ ಪತ್ರಕರ್ತರಾಗಿರುವ ಹಿರಿಯ ಮಗ ಅವಿನಾಶ್ ಬೈಪಡಿತ್ತಾಯ ಮತ್ತು ಬೆಂಗಳೂರಿನಲ್ಲಿ ಮಾರ್ಕೆಟಿಂಗ್ ವಿಭಾಗದಲ್ಲಿ ಉದ್ಯೋಗವನ್ನು ಮಾಡುತ್ತಿರುವ ಕಿರಿಯ ಮಗ ಗುರುಪ್ರಸಾದ್ ಬೈಪಡಿತ್ತಾಯರನ್ನು ಅಗಲಿದ್ದಾರೆ.

## ಉಲ್ಲೇಖಗಳು
ವರ್ಗ:ಸ್ತ್ರೀವಾದ ಮತ್ತು ಜಾನಪದ ಸಂಪಾದನೋತ್ಸವ ೨೦೨೫ ಸ್ಪರ್ಧಾ ಲೇಖನ
ವರ್ಗ:ಯಕ್ಷಗಾನ
ವರ್ಗ:ಯಕ್ಷಗಾನ ಕಲಾವಿದರು
ವರ್ಗ:ತುಳು ಜನಗಳು
ತಾಂಡವ

thumb|ಶಿವನ ನಾಟ್ಯ
**ತಾಂಡವ** (**ತಾಂಡವ ನಾಟ್ಯ** ಎಂದೂ ಪರಿಚಿತವಾಗಿದೆ) ಹಿಂದೂ ದೇವತೆ ಶಿವನು ಪ್ರಸ್ತುತಪಡಿಸಿದ ದೈವಿಕ ನಾಟ್ಯ. ಶಿವನ ತಾಂಡವವು ಸೃಷ್ಟಿ, ಸ್ಥಿತಿ ಮತ್ತು ಲಯದ ಚಕ್ರದ ಮೂಲವಾದ ಹುರುಪಿನ ನಾಟ್ಯ ಎಂದು ವರ್ಣಿಸಲಾಗಿದೆ. **ರುದ್ರ ತಾಂಡವ**ವು ಅವನ ಉಗ್ರ ಸ್ವರೂಪವನ್ನು ಚಿತ್ರಿಸುತ್ತದೆ, ಮೊದಲು ಬ್ರಹ್ಮಾಂಡದ ಸೃಷ್ಟಿಕರ್ತನಾಗಿ ಮತ್ತು ನಂತರ ಅದರ ವಿನಾಶಕನಾಗಿ, ಸ್ವತಃ ಮರಣದ ವಿನಾಶಕನಾಗಿ ಕೂಡ, ಮತ್ತು **ಆನಂದ ತಾಂಡವ**ವು ಅವನನ್ನು ಸಂತೋಷಭರಿತನನ್ನಾಗಿ ಚಿತ್ರಿಸುತ್ತದೆ. ಶೈವ ಸಿದ್ಧಾಂತ ಸಂಪ್ರದಾಯದಲ್ಲಿ, ನಟರಾಜನಾಗಿ ಶಿವನನ್ನು ನಾಟ್ಯದ ಪರಮೇಶ್ವರನೆಂದು ಪರಿಗಣಿಸಲಾಗುತ್ತದೆ.

ತಾಂಡವ ಶಬ್ದವು ತನ್ನ ಹೆಸರನ್ನು ಶಿವನ ಸೇವಕನಾದ **ತಂಡು**ವಿನಿಂದ ತೆಗೆದುಕೊಳ್ಳುತ್ತದೆ. ಇವನು ಶಿವನ ಆದೇಶದಂತೆ ತಾಂಡವದ *ಅಂಗಹಾರಗಳು* ಮತ್ತು *ಕರಣಗಳ* ಬಳಕೆ ಬಗ್ಗೆ ಭರತಮುನಿಗೆ (ನಾಟ್ಯ ಶಾಸ್ತ್ರದ ಲೇಖಕ) ಕಲಿಸಿಕೊಟ್ಟನು. ಸ್ವತಃ ತಂಡುವೇ ನಾಟಕೀಯ ಕಲೆಗಳ ಮೇಲಿನ ಮುಂಚಿನ ಕೃತಿಯ ಲೇಖಕನಾಗಿರಬೇಕು ಎಂದು ಕೆಲವು ವಿದ್ವಾಂಸರು ಭಾವಿಸುತ್ತಾರೆ, ಮತ್ತು ಇದನ್ನು ನಾಟ್ಯ ಶಾಸ್ತ್ರದಲ್ಲಿ ಸೇರಿಸಲಾಯಿತು.

## ಉಲ್ಲೇಖಗಳು 

## ಬಾಹ್ಯ ಸಂಪರ್ಕಗಳು 
* Description of the Class Dance (*tāṇḍava*), Chapter IV of the Nāṭyaśāstra

ವರ್ಗ:ಭಾರತದ ನಾಟ್ಯಗಳು
ವರ್ಗ:Pages with unreviewed translations
ತಾಂಬೂಲ

thumb

ಎಲೆ ಅಡಕೆಗೆ **ತಾಂಬೂಲ** ಎಂದು ಹೆಸರಿದೆ. ಬಳಸುವಾಗ ಸುಣ್ಣವೂ ಬೇಕಾಗುತ್ತದೆ. ಜೀರ್ಣಶಕ್ತಿಯನ್ನು ಹೆಚ್ಚಿಸುವ ಆಮ್ಲತೆಯನ್ನು ಕಡಿಮೆ ಮಾಡುವ ಕಟುಮಧರ ಪುಷ್ಟಿಕತ ವಸ್ತುವಿದೆ. ಇದರಿಂದ ಬಾಯಿಗೆ ಕೆಂಪು, ಸುವಾಸನೆ ಉಂಟಾಗುತ್ತದೆ. ಮನಸ್ಸಿಗೆ ಉತ್ಸಾಹ ಬರುತ್ತದೆ. ಶರೀರದ ಶಾಖ ಹೆಚ್ಚುತ್ತದೆ. ತಾಂಬೂಲದ ಪ್ರಧಾನ ಅಂಗಗಳಾದ ವೀಳಯದೆಲೆ, ಅಡಕೆ ಮತು ಸುಣ್ಣಗಳಿಂದ ಭಿನ್ನ ಭಿನ್ನ ಪ್ರಯೋಜನಗಳುಂಟು. ಎಲೆಯಿಂದ ಶಾಖ ಹೆಚ್ಚುತ್ತದೆ. ಸುಣ್ಣ ತೇವವನ್ನು ಆರಿಸುತ್ತದೆ. ಅಡಕೆಯಿಂದ ಹಲ್ಲು ವಸಡು ಮತ್ತು ಜಠರಗಳು ಗಟ್ಟಿಯಾಗುತ್ತವೆ. ತಾಂಬೂಲಕ್ಕೆ ಪಚ್ಚಕರ್ಪೂರ, ಏಲಕ್ಕಿ, ಲವಂಗ. ಜಾಕಾಯಿ, ಜಾಪತ್ರೆ, ಕಾಚು ಮುಂತಾದ ಇನ್ನೂ ಅನೇಕ ಮಸಾಲೆ ದ್ರವ್ಯಗಳನ್ನೂ ಬಳಸುತ್ತಾರೆ. ಡಚ್ ಭಾಷೆಯಲ್ಲಿ ಇದಕ್ಕೆ ತಾಂಬೂಲ ಎಂದು ಹೆಸರು. ಊಟವಾದ ಮೇಲೆ ಮಿತವಾಗಿ ತಾಂಬೂಲ ಸೇವನೆ ಮಾಡುವುದರಿಂದ ಆರೋಗ್ಯಕ್ಕೆ ಒಳ್ಳೆಯದಾಗುವುದಾದರೂ ಅತಿಯಾದ ಸೇವನೆಯಿಂದ ನಾಲಗೆಯ ರುಚಿ ಕೆಡುವ ಅಪಾಯವೂ ಉಂಟು.

ಇದು ಪ್ರಾಚೀನ ಭಾರತದ ಉತ್ತಮ ಪ್ರಸಾಧನ ಸಾಮಗ್ರಿಗಳಲ್ಲೊಂದಾಗಿದೆ. ಇದನ್ನು ಪೂಜಾ ಮತ್ತು ಶೃಂಗಾರ ಸಾಧನವನ್ನಾಗಿ ಉಪಯೋಗಿಸುವ ರೂಢಿ ಇಂದಿಗೂ ಇದೆ. ಮಂಗಳ ದ್ರವ್ಯಗಳಲ್ಲಿ ಇದೂ ಒಂದು. ಆರ್ಯರು ಈ ದೇಶಕ್ಕೆ ಬರುವ ಮೊದಲು ಇದರ ಉಪಯೋಗವನ್ನು ತಿಳಿದಿರಲಿಲ್ಲ. ಇಲ್ಲಿಗೆ ಬಂದ ಮೇಲೆ ನಾಗ ಜಾತಿಯಿಂದ ಇದರ ಪ್ರಯೋಗವನ್ನು ತಿಳಿದರು. ಇದರಲ್ಲಿ ಬಳಸುವ ಎಲೆ ಬಳ್ಳಿಗೆ ನಾಗವಲ್ಲಿಯೆಂದೇ ಹೆಸರು. ಈ ನಾಗವಲ್ಲಿ ಉದಯನನಿಗೆ ವಾಸುಕಿ ನಾಗನಿಂದ ಬಳುವಳಿಯಾಗಿ ಬಂದಿತೆಂದು ಪ್ರತೀತಿ. ಪಾಂಡವರ ಅಶ್ವಮೇಧಯಾಗಕ್ಕಾಗಿ ನಾಗಜಾತಿಯವರಿಂದ ಇದನ್ನು ತರಿಸಲಾಯಿತೆಂದು ಪ್ರತೀತಿ ಇದೆ.

ಇದು ಮಲಯದಿಂದ ಬಂದದ್ದೆಂದು ಹೇಳಲಾಗುತ್ತದೆ. ಸುಮಾರು ಕ್ರಿ.ಪೂ. 600ರ ಹೊತ್ತಿಗೆ ಕಾಶಿಯಲ್ಲಿ ರಚಿತವಾದ ಸುಕೃತ ಸಂಹಿತೆ ಎಂಬ ಆಯುರ್ವೇದ ಗ್ರಂಥದಲ್ಲಿ ಇದರ ವಿಚಾರ ಮೊದಲಿಗೆ ಪ್ರಸ್ತಾವಿತವಾಗಿದೆಯೆಂದು ತಿಳಿದು ಬರುತ್ತದೆ. ಚರಕ ಸುಶ್ರುತರ ಗ್ರಂಥಗಳಿಂದ ಕೂಡ ಕ್ರಿ.ಪೂ. ದಲ್ಲೇ ಇದರ ಪ್ರಯೋಗವಿತ್ತೆಂದು ತಿಳಿಯುತ್ತದೆ.

ವರಾಹಮಿಹಿರ ಕೂಡ ಇದರ ಗುಣಗಳನ್ನು ಬಹುವಾಗಿ ಹೊಗಳುತ್ತಾನೆ. ಇದರ ಸೇವನೆಯಿಂದ ಮುಖಕ್ಕೆ ಕಾಂತಿ, ಸುಗಂಧ, ವಾಣಿಗೆ ಮಾಧುರ್ಯ ಉಂಟಾಗುತ್ತದೆ.

ಇದು ಮಧುರವೂ, ಕ್ಷಾರಪೂರ್ಣವೂ, ಕಷಾಯಗುಣಯುತವೂ, ವಾತಾಪರಿಹಾರಿಯೂ, ಕ್ರಿಮಿನಾಶಕವೂ, ಕಫಹರವೂ, ದುರ್ಗಂಧನಾಶಕವೂ ಆಗಿರುವುದರಿಂದ ಆರೋಗ್ಯಕ್ಕೆ ಒಳ್ಳೆಯದು.

ಎಲೆ, ಅಡಕೆ, ಸುಣ್ಣ ಇತ್ಯಾದಿಗಳನ್ನು ಕೂಡಿಸಿ ಬೀಡ ಕಟ್ಟುವುದಂತೂ ಒಂದು ಕಲೆಯಾಗಿ ಉಳಿದುಬಂದಿದೆ. ಒಂದು ಕಾಲದಲ್ಲಿ ತಾಂಬೂಲರಸ ಉಗಿಯುವುದರಲ್ಲೂ ಚಿತ್ರಕಲಾ ಕೌಶಲವನ್ನು ಪ್ರದರ್ಶಿಸುತ್ತಿದ್ದುದೂ ಉಂಟೆಂದು ದಶಕುಮಾರ ಚರಿತ್ರೆಯಿಂದ ತಿಳಿದುಬರುತ್ತದೆ. ರಾಜಾಸ್ಥಾನಗಳಲ್ಲಿ ಶ್ರೀಮಂತರ ಮನೆಗಳಲ್ಲಿ ತಾಂಬೂಲಕರಂಕವಾಹಿನಿಯರು ಇರುತ್ತಿದ್ದರು. ಇವರನ್ನು ಕುಮಾರವ್ಯಾಸ ಹಡಪದಬಲೆಯರು ಎಂದಿದ್ದಾನೆ. ಮನೆಯ ಯಜಮಾನ ಯಜಮಾನಿಯರಿಗೆ ಎಲೆಯಡಿಕೆ ಒದಗಿಸುವುದು ಇವರ ಕೆಲಸವಾಗಿತ್ತು. ತಾಂಬೂಲವನ್ನು ಉಗಿಯುವ ಪೀಕದಾನಿ ಎಂಬ ವಿಶೇಷ ರೀತಿಯ ಪಾತ್ರೆ ಇಂದಿಗೂ ಚಾಲ್ತಿಯಲ್ಲಿದೆ.

ಈಗ ತಾಂಬೂಲಕ್ಕೆ ಬಳಸುವ ಅಡಕೆಯಲ್ಲಿ ಎರಡು ಬಗೆಗಳುಂಟು. ಬೇಯಿಸಿ ಬಣ್ಣ ಕಟ್ಟಿದ್ದು ಒಂದು. ಹಸಿಯದು ಇನ್ನೊಂದು. ಅಡಕೆಯನ್ನು ಹಾಲು ಸಕ್ಕರೆಯಲ್ಲಿ ಬೇಯಿಸಿ ಬೆಳ್ಳಿಯ ರೇಕು ಕಟ್ಟಿ ಬಳಸುವವರೂ ಇದ್ದಾರೆ. ಎಲೆಯ ಖಾಯಿಷಿನಲ್ಲೂ ವೈವಿಧ್ಯವಿದೆ. ಶಿವಮೊಗ್ಗ ತರೀಕೆರೆಯಾದಿಯಾದ ಮಲೆನಾಡಿನಲ್ಲಿ ಕರಿಯ ಎಳೆ ಎಲೆ ಜನಪ್ರಿಯವಾಗಿದೆ. ಮದ್ರಾಸಿನ ಕಡೆ ಬಿಳಿಯ ಅಂಬಾಡಿ ಎಲೆ ಬಳಕೆಯಲ್ಲಿದೆ. ಉತ್ತರ ಭಾರತದವರು ಬಲಿತ ಹಣ್ಣೆಲೆ ಉಪಯೋಗಿಸುತ್ತಾರೆ. ಬಿಳಿಯ ಬಣ್ಣಕ್ಕೂ ಮೃದುತ್ವಕ್ಕೂ ಹೆಸರಾದ್ದು ಮೈಸೂರು ಎಲೆ.

ತಂಬಾಕು ಪ್ರಿಯರಿಗೆ ಒಗಚಾದ ಬೆಟ್ಟಡಕೆ ಹಾಗೂ ಬಲಿತ ಕಾರವಾದ ಎಲೆ ಹೊಸಸುಣ್ಣ ಆಗಬೇಕು.

## ಬಾಹ್ಯ ಸಂಪರ್ಕಗಳು
* Nutritional composition of paan
* 
* Traditional values of Betel Leaf in Indian

ವರ್ಗ:ಭಾರತೀಯ ಸಂಸ್ಕೃತಿ
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ರಮ್ಯಾ ಕೃಷ್ಣನ್

**ರಮ್ಯಾ ಕೃಷ್ಣನ್** (ಜನನ ೧೫ ಸೆಪ್ಟೆಂಬರ್ ೧೯೭೦) ಭಾರತೀಯ ನಟಿ. ತೆಲುಗು , ಕನ್ನಡ, ತಮಿಳು, ಮಲಯಾಳಂ ಮತ್ತು ಹಿಂದಿ ಭಾಷೆಗಳಲ್ಲಿ ೨೦೦ಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿದ್ದಾರೆ. ನಾಲ್ಕು ಫಿಲ್ಮ್ಫೇರ್ ಪ್ರಶಸ್ತಿ, ತಮಿಳುನಾಡು ರಾಜ್ಯ ಚಲನಚಿತ್ರ ಪ್ರಶಸ್ತಿ, ಮೂರು ನ೦ದಿ ಪ್ರಶಸ್ತಿಗಳನ್ನು ಪಡೆದಿದ್ದಾರೆ. ಕನ್ನಡ ಹಾಗೂ ತೆಲುಗು ಚಿತ್ರರಂಗದಲ್ಲಿ ಇವರು ರಮ್ಯಾ ಕೃಷ್ಣ ಎಂಬ ಹೆಸರಿನಿಂದ ಹೆಸರುವಾಸಿಯಾಗಿದ್ದಾರೆ. ಪದಯಪ್ಪ ಚಲನಚಿತ್ರದಲ್ಲಿ ನೀಲಾ೦ಬರಿ ಪಾತ್ರವನ್ನು ನಿರ್ವಹಿಸಿದ್ದಾರೆ. ಈ ಪಾತ್ರಕ್ಕಾಗಿ ಅತ್ಯುತ್ತಮ ನಟಿ ಫಿಲ್ಮ್ಫೇರ್ ಪ್ರಶಸ್ತಿಯನ್ನು ಪಡೆದರು. ೨೦೦೯ರ ಕೊಂಚಮ್ ಇಷ್ಟಮ್ ಕೊಂಚಮ್ ಕಷ್ಟಮ್ ಚಲನಚಿತ್ರದಲ್ಲಿ ಅತ್ಯುತ್ತಮ ಪೋಷಕ ನಟಿಯೆಂದು ಫಿಲ್ಮ್ಫೇರ್ ಪ್ರಶಸ್ತಿಯನ್ನು ನೀಡಲಾಗಿದೆ.  ೨೦೧೫ರ ಬಾಹುಬಲಿ ಚಿತ್ರದಲ್ಲಿ ಶಿವಗಾಮಿ ದೇವಿ ಎಂಬ ಪಾತ್ರವನ್ನು ನಿರ್ವಹಿಸಿ ಸಾರ್ವತ್ರಿಕ ಮೆಚ್ಚುಗೆಯನ್ನು ಪಡೆದಿದ್ದಾರೆ. ಈ ಚಿತ್ರವು ಭಾರತದ ಹೆಚ್ಚು ಗಳಿಕೆಯ ಚಿತ್ರಗಳಲ್ಲಿ ಒಂದು. ಇದರ ಎರಡನೆ ಭಾಗವೂ ಕೂಡ ಅತಿ ಹೆಚ್ಚು ಗಳಿಕೆಯ ಚಿತ್ರಗಳಲ್ಲಿ ಕೂಡ ಒಂದಾಗಿದೆ.  ಬಾಹುಬಲಿ: ದ ಬಿಗಿನ್ನಿಂಗ್ ಚಿತ್ರಕ್ಕಾಗಿ ಅವರಿಗೆ  ಅತ್ಯುತ್ತಮ ಪೋಷಕ ನಟಿ, ಫಿಲ್ಮ್ಫೇರ್ ಪ್ರಶಸ್ತಿ, ನಂದಿ ಪ್ರಶಸ್ತಿ ದೊರೆತಿದೆ.

## ಆರಂಭಿಕ ಜೀವನ
ರಮ್ಯಾ ಚೆನ್ನೈನಲ್ಲಿ ಕೃಷ್ಣನ್ ಮತ್ತು ಮಾಯಾ ದಂಪತಿಗೆ ಜನಿಸಿದರು. ಅವರು ಹಿರಿಯ ತಮಿಳು ಹಾಸ್ಯನಟ ಚೋ ರಾಮಸ್ವಾಮಿಯ ಸೋದರ ಸೊಸೆ. ಅವರು ಭರತನಾಟ್ಯ, ಪಾಶ್ಚಾತ್ಯ ಮತ್ತು ಕುಚಿಪುಡಿ ನೃತ್ಯ ಪ್ರಕಾರಗಳಲ್ಲಿ ಆರಂಭಿಕ ತರಬೇತಿಯನ್ನು ಪಡೆದರು ಮತ್ತು ಅನೇಕ ರಂಗ ಪ್ರದರ್ಶನಗಳನ್ನು ನೀಡಿದ್ದಾರೆ.

## ವೈಯಕ್ತಿಕ ಜೀವನ
ರಮ್ಯಾ ರವರು ೧೫ ಸೆಪ್ಟೆ೦ಬರ್ ೧೯೭೦ರಂದು ತಮಿಳು ಕುಟು೦ಬದಲ್ಲಿ ಜನಿಸಿದರು. ತ೦ದೆ ಕೃಷ್ಣನ್ ಹಾಗೂ ತಾಯಿ ಮಾಯಾ.ಇವರು ಭರತನಾಟ್ಯ೦,ಕೂಚಿಪೂಡಿ ಹಾಗೂ ಮು೦ತಾದ ನೃತ್ಯ ರೂಪುಗಳಲ್ಲಿ ತರಬೇತಿಯನ್ನು ಪಡೆದು ಹಲವಾರು ಹ೦ತದ ಪ್ರದರ್ಶನಗಳನ್ನು ನಿಡಿದ್ದಾರೆ. ರಮ್ಯಾ ರವರು ತೆಲುಗು ಚಲನಚಿತ್ರದ ನಿರ್ದೇಶಕ ಕೃಷ್ಣ ವ೦ಶಿ ರವರನ್ನು ೧೨ ಜೂನ್ ೨೦೦೩ ರ೦ದು ಮದುವೆಯಾದರು. ಇವರಿಗೆ ಒಬ್ಬ ಪುತ್ರನಿದ್ದಾನೆ.

## ವೃತ್ತಿ ಜೀವನ
ರಮ್ಯಾ ರವರು ೧೯೮೪ರಲ್ಲಿ ವೈ.ಜಿ ಮಹೇ೦ದ್ರ ರವರ ಜೊತೆ "ವೆಲ್ಲಿ ಮನಸ್ಸು" ಎ೦ಬ ತಮಿಳು ಚಲನಚಿತ್ರದಲ್ಲಿ ೧೪ ನೇ ವಯಸ್ಸಿನಲ್ಲಿ ನಟಿಸಿದ್ದಾರೆ. ಅವರ ಮೊದಲ ತೆಲುಗು ಚಿತ್ರ "ಭಲೆ ಮಿತ್ರುಲು" (1986). ಕಾಶಿನಾಧುನಿ ವಿಶ್ವನಾಥ್ ರವರ ಸೂತ್ರಧಾರುಲು ಚಿತ್ರದಿಂದ ಜನಪ್ರಿಯ ಹೊಂದಿದ್ದರು. ೧೯೯೦ ರಲ್ಲಿ ಸೌ೦ದರ್ಯ, ಮೀನಾ, ರೋಜಾ, ನಗ್ಮಾ ಹಾಗೂ ಮು೦ತಾದ ನಟಿಯರೊ೦ದಿಗೆ ತೆಲುಗು ಉದ್ಯಮದಲ್ಲಿ ಪ್ರಮುಖ ನಟಿಯಾಗಿ ಹೊರಹೊಮ್ಮಿದ್ದರು. ಇವರು ಎನ್.ಟಿ ರಾಮ ರಾವ್,ಕೃಷ್ಣ, ಚಿರ೦ಜೀವಿ, ಬಾಲಕೃಷ್ಣ, ವೆ೦ಕಟೇಶ್, ಮೋಹನ್ ಬಾಬು ,ಜಗಪತಿ ಬಾಬು, ರಾಜಶೇಖರ್, ರಜನಿಕಾಂತ್ ಹಾಗೂ ಕನ್ನಡದಲ್ಲಿ ರವಿಚಂದ್ರನ್,ಪುನೀತ್ ರಾಜ್‍ಕುಮಾರ್,ಉಪೇಂದ್ರ ಹಾಗೂ ಮು೦ತಾದ ನಟರ ಜೊತೆ ಚಲನಚಿತ್ರದಲ್ಲಿ ನಟಿಸಿದ್ದಾರೆ.  
## ಚಿತ್ರಗಳು
* ವೆಲ್ಲಿ ಮನಸು
*  ತಮಿಳು
*  ನಲ್ಲ ಪ೦ಬು 
* ಅರ್ಯನ್ 
* ಇದ್ದರು ಇದ್ದರೆ-
*  ಬಲರಾಮ ಕೃಷ್ಣಲು 
*  ಮುದ್ದುಲು ಪ್ರಿಯುಡು
*  ಒನ್ನಾಮನ್
*  ಅಡವಿ ರಾಮುಡು 
*  ನಾ ಅಲ್ಲುಡು 
*  ಶ್ರಿ ಕೃಷ್ಣ 
*  ರಾಜ ನರಸಿ೦ಹ  
*  ಹೀರೋ 
*  ಇ೦ದ್ರಜಿತ್ 
*  ಕೊ೦ಚಮ್ ಇಷ್ಟಮ್ ಕೊ೦ಚಮ್ ಕಷ್ಟಮ್
*  ರಾಜು ಮಹರಾಜು
*  ರ೦ಗ ದಿ ದೊ೦ಗ 
*  ಬೆಟ್  
*  ಮದುರೆ ಮಿನಾಷ್ಹೀ 
*  ಆ೦ಬಲ
*  ಮಗ ಮಹಾರಾಜು 
*  ಬಾಹುಬಲಿ (ಭಾಗ ೧) 
*  ಮಾಮ ಮ೦ಚು ಅಲ್ಲುಡು ಕ೦ಚು
* ಜಗನ್ಮಾಥ
* ಹೆಲೋ 
*  ಶೈಲಜಾ ರೆಡ್ಡಿ ಅಲ್ಲುಡು  
*  ದೆವ್ 
*  ಪಾರ್ಟಿ 
* ಬಾಹುಬಲಿ (ಭಾಗ ೨)

## ಕನ್ನಡ ಚಿತ್ರಗಳು
*  ಅಂಜನಿ ಪುತ್ರ
*  ಜಾಗ್ವರ್ 
* ಮಾಣಿಕ್ಯ
*  ಸ್ವಿಟಿ ನನ್ನ ಜೊಡಿ
*  ಬ ಬಾರೊ ರಸಿಕ
*  ಶ್ರೀ ಕಾಳಿಕಾಂಬ
*  ನಾನು ನಾನೆ
*  ರಕ್ತ ಕಣ್ಣೀರು
*  ರಾಜ ನರಸಿಂಹ
*  ಏಕಾಂಗಿ
*  ಚಾಮುಂಡಿ
*  ನೀಲಾಂಬರಿ
*  ಆಂಧ್ರ ಹೆಂಡ್ತಿ
*  ಯಾರೆ ನೀ ಅಭಿಮಾನಿ
*  ಮಾಂಗಲ್ಯಮ್ ತಂತುನಾನೆನ
*  ಗಡಿಬಿಡಿ ಗಂಡ
*  ಕೃಷ್ಣ ರುಕ್ಮಿಣಿ
*  ಶಕ್ತಿ

## ಉಲ್ಲೇಖಗಳು 
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ

ವರ್ಗ:ನಟಿಯರು
ವರ್ಗ:ಕನ್ನಡ ಸಿನೆಮಾ
ವರ್ಗ:ಚಿತ್ರರಂಗ
ವರ್ಗ:ಕನ್ನಡ ಚಲನಚಿತ್ರ ನಟಿಯರು

ವರ್ಗ:ಚಲನಚಿತ್ರ ನಟಿಯರು
ವರ್ಗ:೧೯೭೦ ಜನನ
ನಿಡ್ಪಳ್ಳಿ

ನಿಡ್ಪಳ್ಳಿಯು ಕರ್ನಾಟಕ ತಾಲೂಕಿನ ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರು ತಾಲೂಕಿನ ದಕ್ಷಿಣ ಭಾಗದಲ್ಲಿರುವ ಒಂದು ಪುಟ್ಟ ಗ್ರಾಮ. ತಾಲ್ಲೂಕು ಕೇಂದ್ರವಾದ ಪುತ್ತೂರಿನಿಂದ ಸುಮಾರು ೧೮ ಕಿಲೊಮೀಟರ್ ದಕ್ಷಿಣಕ್ಕಿದೆ. ನಿಡ್ಪಳ್ಳಿಯು ಸಂಪೂರ್ಣವಾದ ಕೃಷಿ ಆಧಾರಿತ ಗ್ರಾಮಕ್ಕೊಂದು ಉದಾಹರಣೆಯೂ ಹೌದು.
## ಕೃಷಿ
ಕೃಷಿಯೇ ಇಲ್ಲಿನ ಜನರ ಪ್ರಧಾನ ವೃತ್ತಿ. ಮುಖ್ಯವಾಗಿ ಅಡಿಕೆ, ತೆಂಗು, ಬಾಳೆ, ಭತ್ತ, ಕಾಳುಮೆಣಸು, ಕೊಕ್ಕೊ, ರಬ್ಬರ್, ಗೇರು ಬೀಜಗಳ ಬೆಳೆ ಹಾಗೂ ಹೈನುಗಾರಿಕೆ ಇಲ್ಲಿನ ಜನರ ಜೀವನಾಧಾರ.
## ಭಾಷೆ
ತುಳು, ಕನ್ನಡ, ಕೊಂಕಣಿ, ಬ್ಯಾರಿ ಮತ್ತು ಹವ್ಯಕ ಭಾಷೆಗಳು ಸಾಮಾನ್ಯವಾಗಿ ಉಪಯೊಗಿಸಲ್ಪಡುತ್ತವೆ.
## ಜನಸಂಖ್ಯೆ
೨೦೧೧ ರ ಜನಗಣತಿಯ ಪ್ರಕಾರ ಇಲ್ಲಿನ ಜನಸಂಖ್ಯೆ ೩೨೫೭. ಸರ್ವ ಧರ್ಮದವರೂ ಶಾಂತಿ ಸಮನ್ವಯತೆಯಿಂದ ಜೀವಿಸುವ ಇಲ್ಲಿ, ಶಾಂತಾದುರ್ಗಾ ದೇವಸ್ಥಾನ ಮತ್ತು ಕಿನ್ನಿಮಾಣಿ-ಪೂಮಾಣಿ-ಮಲರಾಯ-ಧೂಮವತೀ ದೈವಸ್ಥಾನ, ಬದ್ರಿಯಾ ಮಸೀದಿ ತಂಬುತ್ತಡ್ಕ ಮತ್ತು ಹೋಲಿ ರೊಜರಿ ಚರ್ಚ್ ಪ್ರಮುಖ ಧಾರ್ಮಿಕ ಆರಾಧನಾ ಕೇಂದ್ರಗಳು.

## ಭೌಗೋಳಿಕ ವಿಶೇಷತೆಗಳು
ಶಾಂತಾದುರ್ಗಾ ದೇವಸ್ಥಾನವು ನಿಡ್ಪಳ್ಳಿಯ ಗ್ರಾಮದೇವಸ್ಥಾನ. ಕಿನ್ನಿಮಾಣಿ-ಪೂಮಾಣಿ (ಉಳ್ಳಾಕುಲು) ಇಲ್ಲಿನ ಗ್ರಾಮ ದೈವಗಳು. ಪುರಾತನ ಕಾಲದಿಂದಲೂ ಆರಿಗ ಮನೆತನದ ಜೈನ ಅರಸರ ಮುಂದಾಳುತ್ವದಲ್ಲಿ ಕ್ರಮಬದ್ಧವಾಗಿ ನಡೆಯುತ್ತಿದ್ದ ದೈವಾರಾಧನೆ, ಜಾತ್ರೊತ್ಸವಗಳು ಕ್ರಿ. ಶ ೧೯೭೨ ರ ಆಸುಪಾಸಿನ ಅನಿರೀಕ್ಷಿತ ಸಾಮಾಜಿಕ ಬದಲಾವಣೆಗಳ ಪರಿಣಾಮವಾಗಿ ಸಂಪೂರ್ಣವಾಗಿ ನಿಂತೇ ಹೊದವು. ದೇವ-ದೈವಸ್ಥಾನಗಳೂ ಕಾಲನ ಹೊಡೆತಕ್ಕೆ ಸಿಕ್ಕು ಜೀರ್ಣವಾದವು. ಈಗ ಇರುವ ದೈವಸ್ಥಾನಗಳ ಅನತಿ ದೂರದಲ್ಲೇ ಒಂದು ಶಿವ ದೇವಸ್ಥಾನದ ಕುರುಹುಗಳನ್ನು ಕಾಣಬಹುದು. ಇದೇ ಪರಿಸರದಲ್ಲಿ ಹಲವಾರು ತಲೆಮಾರುಗಳ ಹಿಂದೆ ದುರ್ಗಾ ಮಂದಿರವೂ ಇತ್ತೆನ್ನುವುದು ಕೆಲವರ ಅಭಿಮತ. ಇದಕ್ಕೆ ಸಾಕ್ಷಿಯಾಗಿ, ಪ್ರಸ್ತುತ ದೇವಸ್ಥಾನ ನಿರ್ಮಾಣದ ಸಂದರ್ಭದಲ್ಲಿ ವಿಗ್ರಹವೋಂದರ ಪಾಣಿಪೀಠ ಮತ್ತು ದೇವ ಗುಡಿಯೊಂದರ ಪಳೆಯುಳಿಕೆಗಳು ದೊರಕಿತ್ತು.  ೧೯೯೦ ರ ದಶಕದ ಆದಿಯಿಂದಲೂ ಗ್ರಾಮದ ಪ್ರಮುಖರು ದೈವಸ್ಥಾನಗಳ ಪುನರುಜ್ಜೀವನಕ್ಕಾಗಿ ಪ್ರಯತ್ನ ಪಟ್ಟರೂ, ೨೦೧೮ ರಲ್ಲಷ್ಟೇ ದೇವಸ್ಥಾನ ಮತ್ತು ದೈವಸ್ಥಾನಗಳು ಸಂಪೂರ್ಣವಾಗಿ ರೂಪುಗೊಂಡವು. ಈ ದೇವಸ್ಥಾನ ಸಂಕೀರ್ಣಗಳು ಸುಂದರವಾದ ಶಾಂತಾದುರ್ಗಾ ದೇವಸ್ಥಾನ, ಕಿನ್ನಿಮಾಣಿ-ಪೂಮಾಣಿ-ಹುಲಿಭೂತ-ಮಲರಾಯ ಮತ್ತು ಧೂಮಾವತೀ ದೈವಗಳ ದೈವಸ್ಥಾನಗಳನ್ನು ಒಳಗೊಂಡಿದೆ. ೨೦೧೯ನೇ ಇಸವಿಯ ಮಾರ್ಚ್ ತಿಂಗಳಿನಲ್ಲಿ ಬ್ರಹ್ಮಕಲಶೊತ್ಸವ ಮತ್ತು ನೇಮೊತ್ಸವಗಳೊಂದಿಗೆ ನಿಡ್ಪಳ್ಳಿಯ ಗ್ರಾಮ ದೇವಸ್ಥಾನ ಮತ್ತು ದೈವಸ್ಥಾನಗಳು ಪುನರೂರ್ಜಿತಕ್ಕೆ ಬಂದವು. ಹೆಸರೇ ಸೂಚಿಸುವಂತೆ ಇಲ್ಲಿನ ಮುಖ್ಯ ದೇವತೆ ಶಾಂತ ರೂಪಿಣಿಯಾದ ದುರ್ಗೆ. ದೇವಸ್ಥಾನದಲ್ಲಿ ಸುಮಾರು ೨ ಅಡಿ ಎತ್ತರದ ಕರಿ ಕಲ್ಲಿನ ಸುಂದರವಾದ ದುರ್ಗೆಯ ವಿಗ್ರಹ ಪೂಜಿಸಲ್ಪಡುತ್ತದೆ. ಗಣಪತಿಯ ಗುಡಿಯೂ ಈ ದೇವಸ್ಥಾನದ ಒಂದು ಭಾಗ.https://m.dailyhunt.in/news/india/kannada/udayavani-epaper-udayavani/nidpalli+matte+tale+ettitu+kaalagarbhadalli+mareyaagiddha+degula-newsid-110420154

## ಪ್ರಯಾಣ
ನಿಡ್ಪಳ್ಳಿ ಗ್ರಾಮವು ಸಮೀಪದ ಪಟ್ಟಣಗಳಾದ ಪುತ್ತೂರು, ಸುಳ್ಯ, ಮಂಗಳೂರು ಮತ್ತು ಕಾಸರಗೊಡುಗಳಿಂದ ಉತ್ತಮ ರಸ್ತೆ ಸಂಪರ್ಕವನ್ನು ಹೊಂದಿದೆ. ಹತ್ತಿರದ ರೈಲು ನಿಲ್ದಾಣ ಕಬಕ-ಪುತ್ತೂರು. ವಿಮಾನ ನಿಲ್ದಾಣ ಮಂಗಳೂರು.

thumb|ಶಿವಲಿಂಗದ ಪೀಠframeless|ನಿಡ್ಪಳ್ಳಿಯ ಶಿಥಿಲ ಶಿವ ದೇವಸ್ಥಾನ

## ಉಲ್ಲೇಖಗಳು 
ವರ್ಗ:ಗ್ರಾಮಗಳು
ತೋಟಾ

thumb|ಆಧುನಿಕ ತೋಟಾದ ಭಾಗಗಳು:*1.* ಗುಂಡು;*2.* **ಕವಚ**;*3.* ನೋದಕ;*4.* **ಏಣು**;*5.* ಪ್ರೈಮರ್.
**ತೋಟಾ** (**ಸಿಡಿಮದ್ದು**) ಉತ್ಕ್ಷೇಪಕ (ಗುಂಡು, ಸಿಡಿಗುಂಡು), ನೋದಕ ವಸ್ತು (ಸಾಮಾನ್ಯವಾಗಿ ಧೂಮರಹಿತ ಪುಡಿ ಅಥವಾ ಕಪ್ಪುಪುಡಿ) ಮತ್ತು ದಹ್ಯ ಸಾಧನವನ್ನು ಲೋಹದ, ಕಾಗದದ ಅಥವಾ ಪ್ಲಾಸ್ಟಿಕ್ ಕವಚದ ಒಳಗೆ ಹೊಂದಿರುವ ಒಂದು ಬಗೆಯ ಪೂರ್ವಜೋಡಣೆಯಾದ ಆಗ್ನೆಯಾಸ್ತ್ರ ಸ್ಫೋಟಕ. ಅನುಕೂಲಕರ ಸಾಗಣೆ ಮತ್ತು ಬಂದೂಕುಗಾರಿಕೆಯ ಅವಧಿಯಲ್ಲಿ ನಿರ್ವಹಣೆಯ ಕಾರ್ಯರೂಪಿ ಉದ್ದೇಶಕ್ಕಾಗಿ, ಇದು ಹಿಂಭಾಗದಿಂದ ತುಂಬುವಂಥ ಬಂದೂಕಿನ ನಳಿಗೆಯ ಕೋಶದ ಒಳಗಡೆ ನಿಖರವಾಗಿ ಹಿಡಿಸುವಂತೆ ಮಾಡಲಾಗಿರುತ್ತದೆ. ಜನಪ್ರಿಯ ಬಳಕೆಯಲ್ಲಿ "ಗುಂಡು" ಪದವನ್ನು ಹಲವುವೇಳೆ ಸಂಪೂರ್ಣ ತೊಟಾವನ್ನು ಸೂಚಿಸಲು ಬಳಸಲಾಗುತ್ತದಾದರೂ, ಸರಿಯಾಗಿ ಇದನ್ನು ಕೇವಲ ಉತ್ಕ್ಷೇಪಕವನ್ನು ಸೂಚಿಸಲು ಬಳಸಲಾಗುತ್ತದೆ.

## ಉಲ್ಲೇಖಗಳು 

ವರ್ಗ:ಯುದ್ಧಸಾಮಗ್ರಿಗಳು
ವರ್ಗ:Pages with unreviewed translations
ರಿತು ಕರಿಧಾಲ್

**ರಿತು ಕರಿಧಾಲ್** ರವರು ಒಬ್ಬ ಭಾರತೀಯ ವಿಜ್ಞಾನಿ. ಪ್ರಸ್ತುತ ಅವರು ಭಾರತೀಯ ಬಾಹ್ಯಾಕಾಶ ಸಂಶೋಧನೆ ಸಂಸ್ಥೆ(ಇಸ್ರೋ) ಜೊತೆ ಕೆಲಸ ಮಾಡುತ್ತಿದ್ದಾರೆ. ಇವರು ಭಾರತದ ಮಾರ್ಸ್ ಆರ್ಬಿಟರ್ ಮಿಷನ್, ಮಂಗಳಯಾನದ ಉಪ ಕಾರ್ಯಾಚರಣೆ ನಿರ್ದೇಶಕರಾಗಿದ್ದರು. ಏರೋಸ್ಪೇಸ್ ಎಂಜಿನಿಯರ್ ಆಗಿರುವ ಇವರು ಭಾರತದ "ರಾಕೆಟ್ ವುಮನ್" ಎಂದು ಖ್ಯಾತರಾಗಿದ್ದಾರೆ.
=ಆರಂಭಿಕ ಜೀವನ=
ರಿತು ಕರಿಧಾಲ್ ರವರು ಉತ್ತರ ಪ್ರದೇಶದ ಲಕ್ನೋದಲ್ಲಿ ಒಂದು ಮಧ್ಯಮ ವರ್ಗದ ಕುಟುಂಬದಲ್ಲಿ ಜನಿಸಿದರು. ಬಾಲ್ಯದಿಂದಲೂ ಬಾಹ್ಯಾಕಾಶ ವಿಜ್ಞಾನದ ಮೇಲೆ ಬಹಳ ಆಸಕ್ತಿ ಹೊಂದಿದ್ದರು. ಗಂಟೆಗಳ ಕಾಲ ಆಕಾಶವನ್ನು ನೋಡುತ್ತ ಬಾಹ್ಯಾಕಾಶದ ಕುರಿತು ಯೋಚಿಸುತ್ತಿದ್ದರು. ಚಂದ್ರನು ತನ್ನ ಆಕಾರ ಮತ್ತು ಗಾತ್ರವನ್ನು ಹೇಗೆ ಬದಲಾಯಿಸುತ್ತದೆ ಎಂಬುದರ ಬಗ್ಗೆ ಆಶ್ಚರ್ಯ ಪಡುತ್ತಿದ್ದರು. ನಕ್ಷತ್ರಗಳ ಬಗ್ಗೆ ಅಧ್ಯಯನ ಮಾಡಿದರು ಹಾಗೂ ಕತ್ತಲೆ ಜಗತ್ತಿನ ಹಿಂದೆ ಏನಿದೆ ಎಂದು ತಿಳಿಯಲು ಬಯಸಿದ್ದರು.
=ವಿದ್ಯಾಭ್ಯಾಸ=
ಕರಿಧಾಲ್ ರವರು ಲಕ್ನೋ ವಿಶ್ವವಿದ್ಯಾಲಯದಿಂದ ಭೌತಶಾಸ್ತ್ರದಲ್ಲಿ ಪದವಿಯನ್ನು ಪೂರ್ಣಗೊಳಿಸಿದರು. ನಂತರ ಎಂಜಿನಿಯರಿಂಗ್ ನಲ್ಲಿ ಪದವಿ ಯೋಗ್ಯತಾ ಪರೀಕ್ಷೆ(ಗೇಟ್)ಯಲ್ಲಿ ಉತ್ತೀರ್ಣರಾದರು. ಏರೋಸ್ಪೇಸ್ ಎಂಜಿನಿಯರಿಂಗ್ ನಲ್ಲಿ ಸ್ನಾತಕೋತರ ಪದವಿಯನ್ನು ಮುಂದುವರಿಸಲು ಭಾರತೀಯ ವಿಜ್ಞಾನ ಸಂಸ್ಥೆಯನ್ನು ಸೇರಿಕೊಂಡರು.
=ವೃತ್ತಿಜೀವನ=
ಕರಿಧಾಲ್ ೧೯೯೭ರಿಂದ ಇಸ್ರೋಗಾಗಿ ಕೆಲಸ ಮಾಡಿದ್ದಾರೆ. ಭಾರತದ ಮಾರ್ಸ್ ಆರ್ಬಿಟರ್ ಮಿಷನ್, ಮಂಗಳಯಾನದ ಅಭಿವೃದ್ಧಿಗೆ ಹಾಗೂ ಕ್ರಾಫ್ಟ್ನ ಸ್ವಾಯತ್ತತೆ ವ್ಯವಸ್ಥೆಯನ್ನು ಕಾರ್ಯರೂಪಕ್ಕೆ ತರುವಲ್ಲಿ ಅವರು ಪ್ರಮುಖ ಪಾತ್ರ ವಹಿಸಿದ್ದರು. ಇವರು ಮಂಗಳಯಾನದ ಉಪ ಕಾರ್ಯಾಚರಣೆ ನಿರ್ದೇಶಕರಾಗಿದ್ದರು. ಮಂಗಳಯಾನ ಭಾರತದ ಒಂದು ಸಾಧನೆಯಾಗಿದೆ. ಭಾರತವು ವಿಶ್ವದಲ್ಲೇ ಮಂಗಳ ಗ್ರಹವನ್ನು ತಲುಪಿದ ದೇಶಗಳಲ್ಲಿ ನಾಲ್ಕನೇ ಸ್ಥಾನದಲ್ಲಿದೆ. ಕರಿಧಾರ್ ರವರು ಪ್ರಸ್ತುತ ಚಂದ್ರಯಾನ-೨ ಮಿಷನ್ ನಲ್ಲಿ ಕೆಲಸ ಮಾಡುತ್ತಿದ್ದಾರೆ.

=ಪ್ರಶಸ್ತಿ=
ಕರಿಧಾಲ್ ರವರು ೨೦೦೭ರಲ್ಲಿ ಇಸ್ರೋ ಯಂಗ್ ಸೈಂಟಿಸ್ಟ್ ಪ್ರಶಸ್ತಿಯನ್ನು ಎ.ಪಿ.ಜೆ.ಅಬ್ದುಲ್ ಕಲಾಂರವರಿಂದ ಸ್ವೀಕರಿದರು.
ಮಾರ್ಸ್ ಆರ್ಬಿಟರ್ ಮಿಷನ್‌ನ ಯಶಸ್ಸನ್ನು ವಿವರಿಸುವ ಟಿಇಡಿ ಮತ್ತು ಟಿಇಡಿಎಕ್ಸ್ ಕಾರ್ಯಕ್ರಮಗಳಲ್ಲಿ ಕರಿಧಾಲ್ ಪ್ರಸ್ತುತಪಡಿಸಿದ್ದಾರೆ.
ಕರಿಧಾಲ್ ಅವರಿಗೆ ಲಕ್ನೋ ವಿಶ್ವವಿದ್ಯಾಲಯ ಗೌರವ ಗೌರವ ಡಾಕ್ಟರೇಟ್ ನೀಡಿತು. ಇದನ್ನು ರಾಜ್ಯಪಾಲ ಆನಂದಿಬೆನ್ ಪಟೇಲ್ ಅವರು ಪ್ರದಾನ ಮಾಡಿದರು.

=ಉಲ್ಲೇಖಗಳು=

ವರ್ಗ:ವಿಜ್ಞಾನಿಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ಸ್ವಪ್ನಾ ಬರ್ಮನ್

**ಸ್ವಪ್ನಾ ಬರ್ಮನ್** (ಜನನ ೨೯ ಅಕ್ಟೋಬರ್ ೧೯೯೬) ಒಬ್ಬ ಭಾರತೀಯ ಹೆಪ್ಟಾಥ್ಲೀಟ್. ಅವರು ೨೦೧೮ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗೆದ್ದರು ಮತ್ತು ೨೦೧೭ ರ ಏಷ್ಯನ್ ಅಥ್ಲೆಟಿಕ್ಸ್ ಚಾಂಪಿಯನ್ ಷಿಪ್ ನ ಹೆಪ್ಟಾಥ್ಲಾನ್ ನಲ್ಲಿ ಮೊದಲನೆಯ ಸ್ಥಾನವನ್ನು ಪಡೆದರು. ಗೋಸ್ಪೋರ್ಟ್ಸ್ ಫೌಂಡೇಶನ್ ಇವರಿಗೆ ರಾಹುಲ್ ದ್ರಾವಿಡ್ ಕ್ರೀಡಾಪಟು ಮಾರ್ಗದರ್ಶಿ ಕಾರ್ಯಕ್ರಮದ ಮೂಲಕ ಬೆಂಬಲವನ್ನು  ನೀಡಿದ್ದಾರೆ. ಭಾರತದ ಸ್ವಪ್ನಾ ಬರ್ಮನ್ ರವರು  ಇಂಡೋನೇಷ್ಯಾದಲ್ಲಿ ನಡೆದ ೨೦೧೮ ರ ಏಷ್ಯನ್ ಗೇಮ್ಸ್ ನಲ್ಲಿ ವಿಮೆನ್ಸ್ ಹೆಪ್ಟಾಥ್ಲಾನ್ ಚಿನ್ನದ ಪದಕವನ್ನು ಗೆದ್ದರು.
## ಜನನ
ಸ್ಪಪ್ನಾ ರವರು ಪಶ್ಚಿಮ ಬಂಗಾಳದ ಜಲ್ಪೈಗುರಿ ಎಂಬಲ್ಲಿ ೨೯ ಅಕ್ಟೋಬರ್ ೧೯೯೬ ರಂದು ಜನಿಸಿದರು.

## ಜೀವನ
ಅವರ ತಂದೆ ಪಂಚನನ್ ಬರ್ಮನ್ ಒಬ್ಬ ರಿಕ್ಷಾ ಚಾಲಕ ಮತ್ತು ಅವರ ತಾಯಿ ಬಸಾನಾ ರವರು  ಚಹಾದ ಎಸ್ಟೇಟ್ ನಲ್ಲಿ ಕೆಲಸ ಮಾಡುತ್ತಿದ್ದರು. ಸ್ಟ್ರೋಕ್ ನಿಂದ ಬಳಲುತ್ತಿದ್ದ ಅವರ ತಂದೆ ಸ್ವಲ್ಪ ಸಮಯದ ನಂತರ ಹಾಸಿಗೆ ಹಿಡಿದರು. ನಂತರ ನಾಲ್ಕು ಮಕ್ಕಳ ಪೋಷಣೆ ಮಾಡಲು ಅವರಿಂದ ಸಾಧ್ಯವಾಗಲ್ಲಿಲ್ಲ. ಸ್ಪಪ್ನಾ ರವರ ಎರಡು ಕಾಲುಗಳಲ್ಲೂ ಆರು ಬೆರಳುಗಳಿರುವುದರಿಂದಾಗಿ ಅವರು  ತುಂಬಾ ನೋವನ್ನು ಅನುಭವಿಸಿದರು.  ಅವರ ಅಸಾಮಾನ್ಯ ಕಾಲುಗಳಿಂದಾಗಿ ಅವರಿಗೆ ಹೆಚ್ಚಿನ ವ್ಯಾಪಕದ ಬೂಟುಗಳನ್ನು ಖರೀದಿಸಲಾಗಲಿಲ್ಲ. ಸ್ವಪ್ನಾ ರವರು ತಾನು ಗೆದ್ದ ಬಹುಮಾನದ ನಗದನ್ನು, ಕಾಂಕ್ರೀಟ್ ಗೋಡೆ ಇಲ್ಲದೆ ವಾಸಿಸುತ್ತಿದ್ದ ತನ್ನ ಕುಟುಂಬವನ್ನು ನೋಡಿಕೊಳ್ಳಲು ಉಪಯೋಗಿಸುತ್ತಿದ್ದರು. ಅಥ್ಲೆಟಿಕ್ಸ್ ನಲ್ಲಿ ಅವರ ಯಶಸ್ಸನ್ನು ಗುರುತಿಸಿ ೨೦೧೬ ರಲ್ಲಿ ಅವರು ಸರಕಾರದಿಂದ ೧,೫೦,೦೦೦ ರೂಪಾಯಿಗಳನ್ನು ವಿದ್ಯಾರ್ಥಿವೆತನವಾಗಿ ಪಡೆದರು.  ಪ್ರಸ್ತುತವಾಗಿ ಇವರು ಕೊಲ್ಕತ್ತಾದಲ್ಲಿನ ಸ್ಪೋರ್ಟ್ಸ್ ಅಥೋರಿಟಿ ಆಫ್ ಇಂಡಿಯಾ ಕ್ಯಾಂಪಸ್ ನಲ್ಲಿ ತರಬೇತಿ ನೀಡುತ್ತಿದ್ದಾರೆ. ತನ್ನ ದವಡೆಯಲ್ಲಿ ಗಾಯವಿದ್ದರೂ ಅದನ್ನು ಹೊರತುಪಡಿಸಿ ಅವರು ೨೦೧೮ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕವನ್ನು ಗೆದ್ದರು. ೨೦೧೭ ರ ಏಷ್ಯನ್ ಅಥ್ಲೆಟಿಕ್ಸ್ ಚ್ಯಾಂಪಿಯನ್ಷಿಪ್ - ವಿಮೆನ್ಸ್ ಹೆಪ್ಟಾಥ್ಲಾನ್ (೮೦೦ ಮೀ.)ನ ಅಂತಿಮ ಈವೆಂಟ್ ನಲ್ಲಿ ಇವರು  ಕುಸಿದರು. ಆದರೆ ಸ್ವಪ್ನಾ ರವರು ತನ್ನ ವೈಯಕ್ತಿಕ ದಾಖಲೆಗಳನ್ನು ಮುರಿದು ಹಿಂದಿನ ಆರು ಈವೆಂಟ್ ಗಳಿಂದ ಸಾಕಷ್ಟು ಅಂಕಗಳನ್ನು ಗಳಿಸಿ, ೮೦೦ ಮೀ. ಓಟದಲ್ಲಿ ನಾಲ್ಕನೇ ಸ್ಥಾನವನ್ನು ಗಳಿಸಿದರು.

## ಸಾಧನೆಗಳು
**೨೦೧೭ ಏಷ್ಯನ್ ಅಥ್ಲೆಟಿಕ್ಸ್ ಚ್ಯಾಂಪಿಯನ್ಷಿಪ್ಸ್**

**ಪಟಿಯಾಲ ಫೆಡರೇಷನ್ ಕಪ್**

**ಏಷ್ಯನ್ ಗೇಮ್ಸ್**

೨೦೧೮ ರ ಏಷ್ಯನ್ ಕ್ರೀಡಾಕೂಟದಲ್ಲಿ ಚಿನ್ನದ ಪದಕದ ಗೆಲುವಿಗೆ ಬಹುಮಾನಗಳು
* ಪಶ್ಚಿಮ ಬಂಗಾಳದ ಸರಕಾರದಿಂದ ಹತ್ತು ಲಕ್ಷ ರೂಪಾಯಿ(US $ 14,000).

## ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ವರ್ಗ:ಮಹಿಳಾ ಕ್ರೀಡಾಪಟುಗಳು
ವರ್ಗ:ಭಾರತದ ಮಹಿಳಾ ಕ್ರೀಡಾಪಟುಗಳು
ತಿಥಿ

ವೈದಿಕ ಕಾಲಸೂಚನೆಯಲ್ಲಿ, ***ತಿಥಿ***ಯು ಒಂದು ಚಾಂದ್ರದಿನ, ಅಥವಾ ಚಂದ್ರ ಮತ್ತು ಸೂರ್ಯರ ನಡುವಿನ ರೇಖಾಂಶ ಕೋನವು 12°ಯಷ್ಟು ಹೆಚ್ಚಲು ತೆಗೆದುಕೊಳ್ಳುವ ಸಮಯ. ಬೇರೆ ರೀತಿಯಲ್ಲಿ ಹೇಳುವುದಾದರೆ, ತಿಥಿಯು ಸೂರ್ಯ ಮತ್ತು ಚಂದ್ರರ ನಡುವಿನ ರೇಖಾಂಶ ಕೋನವು 12° ಯ ಪೂರ್ಣಾಂಕ ಅಪವರ್ತನವಾಗಿ ಇರುವ ಸ್ಥಿತಿಗೆ ಅನುರೂಪವಾಗಿರುವ ಕ್ರಮಾನುಗತ ಅವಧಿಗಳ ನಡುವಿನ ಸಮಯ. ತಿಥಿಗಳು ದಿನದ ಬದಲಾಗುವ ಸಮಯಗಳಲ್ಲಿ ಆರಂಭವಾಗುತ್ತವೆ ಮತ್ತು ಅವಧಿಯಲ್ಲಿ ಸರಿಸುಮಾರು ೧೯ ರಿಂದ ಸುಮಾರು ೨೬ ಗಂಟೆಗಳವರೆಗೆ ಬದಲಾಗುತ್ತವೆ.

ಒಂದು ಹಿಂದೂ ಮುಹೂರ್ತವನ್ನು (ನಲವತ್ತೆಂಟು ನಿಮಿಷಗಳ ಅವಧಿ) ಹಿಂದೂ ಖಗೋಳಶಾಸ್ತ್ರದ ಐದು ಲಕ್ಷಣಗಳನ್ನು ಬಳಸಿ ನಿರೂಪಿಸಬಹುದು. ಅವುಗಳೆಂದರೆ, ವಾರ, ತಿಥಿ, ನಕ್ಷತ್ರ (ಚಂದ್ರನ ತಾರಾಪುಂಜ), ಯೋಗ (ಸೂರ್ಯ ಹಾಗೂ ಚಂದ್ರರ ನಡುವಿನ ಕೋನೀಯ ಸಂಬಂಧ) ಮತ್ತು ಕರಣ (ತಿಥಿಯ ಅರ್ಧ).

## ಉಲ್ಲೇಖಗಳು 

ವರ್ಗ:ಹಿಂದೂ ಪಂಚಾಂಗ
ವರ್ಗ:Pages with unreviewed translations
ಪ್ರಿಸನ್ ಬ್ರೇಕ್

**ಪ್ರಿಸನ್ ಬ್ರೇಕ್**  ಪಾಲ್ ಷೂರಿಂಗ್ ರಚಿಸಿದ ಅಮೆರಿಕಾದ ದೂರದರ್ಶನ ಸರಣಿ ಧಾರವಾಹಿ. ಐದು ಋತುಗಳಲ್ಲಿ 90 ಸಂಚಿಕೆಯುಳ್ಳ ಈ ಧಾರಾವಾಹಿ ಆಗಸ್ಟ್ 29, 2005 ರಿಂದ ಮೇ 30, 2017 ವರೆಗೆ ಫ಼ಾಕ್ಸ್ ವಾಹಿನಿಯಲ್ಲಿ ಪ್ರಸಾರವಾಯಿತು.

ಸರಣಿಯ ಕಥೆಯು ಇಬ್ಬರು ಅಣ್ಣತಮ್ಮಂದಿರ  ಸುತ್ತ ಹೆಣೆಯಲಾಗಿದೆ. ಅಣ್ಣನಿಗೆ ಅವನು ಮಾಡದಿರುವ ಅಪರಾಧಕ್ಕಾಗಿ ಮರಣದಂಡನೆಯನ್ನು ವಿಧಿಸಲಾಗಿರುತ್ತದೆ, ಮತ್ತು ಜೈಲಿನಿಂದ ತನ್ನ ಅಣ್ಣನೊಂದಿಗೆ  ತಪ್ಪಿಸಿಕೊಳ್ಳಲು ಮತ್ತು ನಿರಪರಾಧಿಯೆಂದು ಸಾಭೀತು ಪಡಿಸಲು, ತಮ್ಮನು ಒಂದು ವಿಸ್ತೃತವಾದ ಯೋಜನೆಯನ್ನು ರೂಪಿಸುತ್ತಾನೆ. ಈ ಸರಣಿಯನ್ನು ಒರಿಜಿನಲ್ ಟೆಲಿವಿಷನ್ ಮತ್ತು 20 ಸೆಂಚುರಿ  ಫಾಕ್ಸ್ ಟೆಲಿವಿಷನ್ ಸಹಯೋಗದೊಂದಿಗೆ, ಅಡೆಲ್ಸ್ಟೀನ್-ಪಾರೌಸ್ ಪ್ರೊಡಕ್ಷನ್ಸ್ ನಿರ್ಮಿಸಿತು. ಈ ಸರಣಿಗೆ ರಮಿನ್ ಜವಾದಿ ಸಂಗೀತ ಸಂಯೋಜಿಸಿದ್ದಾರೆ.

## ಸರಣಿಯ ಅವಲೋಕನ
## ಪಾತ್ರವರ್ಗ
right|thumb|250x250px|ಪಾತ್ರವರ್ಗ  : ಅಮೌರಿ ನೊಲಸ್ಕೊ,ರಾಬೆರ್ಟ್ ಕ್ನೆಪ್ನರ್, ವೇಡ್ ವಿಲ್ಲಿಯಮ್ಸ್, ಸರಃ ವೇನ್ ಕಾಲ್ಲಿಸ್, ವೆಂಟ್ವರ್ಥ್ ಮಿಲ್ಲರ್, ನಿರ್ಮಾಪಕ ಮ್ಯಾಟ್ ಓಲ್ಮ್ಸ್ಟೆಡ್
[thumb|333x333px|ಮುಖ್ಯಪಾತ್ರ  ಮೈಕಲ್ ಸ್ಕೋಫ಼ೀಲ್ಡ್ ಪಾತ್ರ ನಿರ್ವಹಿಸಿದ ವೆಂಟ್ವರ್ಥ್ ಮಿಲ್ಲರ್, [ಕಾಲಿಫ಼ೊರ್ನಿಯಾದ ಬೆವೆರ್ಲೈ ಹಿಲ್ಲ್ಸ್ ನಲ್ಲಿ ಸ್ವಹಸ್ತಾಕ್ಷರ ನೀಡುತ್ತಿರುವುದು.]]

*ಲಿಂಕನ್ ಬರ್ರೋಸ್ ಆಗಿ ಡೊಮಿನಿಕ್ ಪರ್ಸೆಲ್.
*ಮೈಕೆಲ್ ಸ್ಕೋಫೀಲ್ಡ್ ಆಗಿ ವೆಂಟ್ವರ್ತ್ ಮಿಲ್ಲರ್
*ವೆರೋನಿಕಾ ಡೋನೋವನ್ ಆಗಿ ರಾಬಿನ್ ಟನ್ನಿ
*ಜಾನ್ ಅಬ್ರುಝಿ ಪಾತ್ರದಲ್ಲಿ ಪೀಟರ್ ಸ್ಟಾರ್ಮರೆ
*ಫರ್ನಾಂಡೋ ಸುಕ್ರೆ ಪಾತ್ರದಲ್ಲಿ ಅಮೌರಿ ನೋಲಸ್ಕೊ
*ಲಿಂಕನ್ "ಎಲ್ ಜೆ" ಬರ್ರೋಸ್  ಜೂನಿಯರ್  ಆಗಿ ಮಾರ್ಷಲ್ ಆಲ್ಮನ್
*ಬ್ರಾಡ್ ಬೆಲ್ಲಿಕ್ ಆಗಿ ವೇಡ್ ವಿಲಿಯಮ್ಸ್.
*ಪೌಲ್ ಕೆಲ್ಲರ್ಮನ್ ಪಾತ್ರದಲ್ಲಿ ಪಾಲ್ ಅಡೆಲ್ಸ್ಟೀನ್
*ಥಿಯೋಡರ್ "ಟಿ-ಬ್ಯಾಗ್" ಬ್ಯಾಗ್ವೆಲ್ ಆಗಿ ರಾಬರ್ಟ್ ಕ್ನೆಪ್ಪರ್
*ಬೆಂಜಮಿನ್ ಮೈಲ್ಸ್ "ಸಿ-ನೋಟ್" ಫ್ರಾಂಕ್ಲಿನ್   ಆಗಿ ರಾಕ್ಮಂಡ್ ಡನ್ಬಾರ್
*ಅಲೆಕ್ಸಾಂಡರ್ ಮಹೋನ್ ಆಗಿ ವಿಲಿಯಂ ಫಿಚ್ನರ್
*ಕ್ರಿಸ್ ವ್ಯಾನ್ಸ್ ಜೇಮ್ಸ್ ವಿಸ್ಲರ್ ಆಗಿ
*ರಾಬರ್ಟ್ ವಿಸ್ಡಮ್,  ನಾರ್ಮನ್ "ಲೆಚೆರೋ" ಸೇಂಟ್ ಜಾನ್ ಆಗಿ
*ಸೋಫಿಯ ಲುಗೋ ಪಾತ್ರದಲ್ಲಿ ಡಾನಯ್ ಗಾರ್ಸಿಯಾ
*ಜೋಡಿ ಲಿನ್ ಒಕೀಫ್ರೆ,  ಗ್ರೆಚೆನ್ ಮೊರ್ಗನ್ ಆಗಿ

alt=Joliet State Prison|thumb|243x243px|ಜೊಲಿಯೆಟ್ ಸ್ಟೇಟ್ನ ಜೈಲು,  ಇದು ಪ್ರಿಸನ್ ಬ್ರೇಕ್ನಲ್ಲಿ ಫಾಕ್ಸ್ ರಿವರ್ ಸ್ಟೇಟ್ ಪೆನಿಟೆಂಟೇರಿಯರಿಯಾಗಿ ಚಿತ್ರಿಕರಿಸಲಾಗಿದೆ.
[alt=Ramin Djawadi|right|thumb|[ರಮಿನ್ ಜವಾದಿ,  ಪ್ರಿಸನ್ ಬ್ರೇಕ್ ಸಂಗೀತ ಸಂಯೋಜಕ]]

## ಉಲ್ಲೇಖಗಳು

## ಬಾಹ್ಯ ಕೊಂಡಿಗಳು
*

## ಉಲ್ಲೇಖಗಳು 
ವರ್ಗ:ಧಾರವಾಹಿ
ವರ್ಗ:Pages with unreviewed translations
ಚಂದಾ ಜೋಗ್

**ಚಂದಾ ಜಯಂತ್ ಜೋಗ್** ರವರು(೭ ನವೆಂಬರ್ ೧೯೫೪) ಭಾರತದ ಖಗೋಳಶಾಸ್ತ್ರಜ್ಞೆ. ಇವರು ಪ್ರಸ್ತುತವಾಗಿ ಬೆಂಗಳೂರಿನ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದಾರೆ. ಅವರ ಅಧ್ಯಯನವು ಗ್ಯಾಲಕ್ಟಿಕ್ ಡೈನಮಿಕ್ಸ್ , ಇಂಟರ್ಯಾಕ್ಟಿಂಗ್ ಅಂಡ್ ಸ್ಟಾರ್ ಬರ್ಸ್ಟ್ ಗ್ಯಾಲಕ್ಸೀಸ್ ಮತ್ತು ಇಂಟರ್ ಸ್ಟೆಲ್ಲರ್ ಮಾಲಿಕ್ಯುಲರ್ ಕ್ಲೌಡ್ಸ್ ನಲ್ಲಿ ಪರಿಣಿತಿಯನ್ನು ಪಡೆದಿದೆ. ಗ್ಯಾಲಕ್ಟಿಕ್ ಡೈನಮಿಕ್ಸ್ ಮತ್ತು ಗ್ಯಾಲಕ್ಸೀಸ್ ಬಗ್ಗೆ ಅವರು ಸುಮಾರು ೮೫ ಲೇಖನಗಳನ್ನು ಪ್ರಕಟಿಸಿದ್ದಾರೆ.
## ಜನನ
ಚಂದಾ ರವರು ೭ ನವೆಂಬರ್ ೧೯೫೪ ರಂದು ಜನಿಸಿದರು.
## ಆರಂಭಿಕ ಜೀವನ
ಚಂದಾ ರವರು ತನ್ನ ಬಾಲ್ಯ ಜೀವನವನ್ನು ಮಹಾರಾಷ್ಟ್ರದ ಕಲ್ವಾದಲ್ಲಿ ಕಳೆದರು. ಅವರ ತಂದೆ ಇಂಜಿನಿಯರ್ ಆಗಿ ಕೆಲಸ ಮಾಡಿತ್ತಿದ್ದರು.

## ವೃತ್ತಿ ಜೀವನ
ಸ್ಟೋನಿ ಬ್ರೂಕ್ ವಿಶ್ವವಿದ್ಯಾನಿಲಯದಲ್ಲಿ ಡಾಕ್ಟೋರಲ್ ವಿದ್ಯಾಭ್ಯಾಸದ ನಂತರ  ಪ್ರಿನ್ಸ್ಟನ್ ನಲ್ಲಿ ಅವರು ಪೋಸ್ಟ್ ಡಾಕ್ಟೋರಲ್ ಸಹವರ್ತಿಯಾಗಿ ಮತ್ತು ವರ್ಜೀನಿಯಾದ ಪ್ರೊಫೆಸರ್ ಆಗಿ ಕೆಲಸ ಮಾಡಿದರು. ನಂತರ ೧೯೮೭ ರಲ್ಲಿ ಭಾರತಕ್ಕೆ ಮರಳಿ  ಅವರು ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನಲ್ಲಿ ತಮ್ಮ ಕೆಲಸವನ್ನು ಮುಂದುವರೆಸಿದರು. ನಂತರ  ನಕ್ಷತ್ರ ಅನಿಲದ ಅಸ್ಥಿರತೆಗಳು ಮತ್ತು ನಕ್ಷತ್ರಪುಂಜಗಳ ಬಗ್ಗೆ ತನ್ನ ಅಭ್ಯಾಸವನ್ನು ಮುಂದುವರೆಸಿದರು.

## ಪ್ರಶಸ್ತಿಗಳು
* ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಸೈನ್ಸ್ ನಿಂದ ಪ್ರೊ.ಎಸ್.ಕೆ.ಚಟರ್ಜಿ ಅವಾರ್ಡ್ - ೨೦೧೨.
* ಹೋಮಿ.ಜೆ.ಬಾಬಾ ಮೆಡಲ್, ಇಂಡಿಯನ್ ನ್ಯಾಷನಲ್ ಸೈನ್ಸ್‌ ಅಕಾಡಮಿ - ೨೦೧೭.
* ಯುನಿವರ್ಸಿಟಿ ಆಫ್ ಬಾಂಬೆ ಪ್ರಶಸ್ತಿ - ೧೯೭೪.

## ಉಲ್ಲೇಖಗಳು
ವರ್ಗ:ವಿಜ್ಞಾನಿಗಳು
ವರ್ಗ:ಭಾರತೀಯ ವಿಜ್ಞಾನಿಗಳು
ಶೋಭಾ ಕರಂದ್ಲಾಜೆ

**ಶೋಭಾ ಕರಂದ್ಲಾಜೆ** (ಜನನ: ೨೩ ಅಕ್ಟೋಬರ್ ೧೯೬೬)  ಕರ್ನಾಟಕದ ಬಿಜೆಪಿ ರಾಜಕಾರಣಿ, ಮತ್ತು ೧೬ ನೇ ಲೋಕಸಭೆಯಲ್ಲಿ ಉಡುಪಿ-ಚಿಕ್ಕಮಗಳೂರು ಕ್ಷೇತ್ರದ ಸಂಸತ್ ಪ್ರತಿನಿಧಿ.

## ವೈಯಕ್ತಿಕ ಜೀವನ
ತಂದೆ ಮೋನಪ್ಪಗೌಡ, ತಾಯಿ ಪೂವಕ್ಕ. ಕರಾವಳಿ ಕರ್ನಾಟಕದ ಪುತ್ತೂರಿನ  ಶೋಭಾ ಅವರು ರಾಷ್ಟ್ರೀಯ ಸ್ವಯಂಸೇವಕ ಸಂಘದಲ್ಲಿ ಬಹಳ ಚಿಕ್ಕ ವಯಸ್ಸಿನಲ್ಲಿಯೆ ಆಸಕ್ತಿ ಹೊಂದಿದ್ದರು. ಸಂಘ ಪರಿವಾರದ ಅನೇಕ ಮಹಿಳಾ ಕಾರ್ಯಕರ್ತೆಯಲ್ಲಿ ಒಬ್ಬರಾಗಿದ್ದರು.  ರಾಜಕೀಯದಲ್ಲಿ ಸೇರಲು ಅವರು ನಿರ್ಧರಿಸಿದಾಗ, ಆರ್ಎಸ್ಎಸ್  ಆರಂಭದಲ್ಲಿ ಸ್ಫೂರ್ತಿಯಾಯಿತು.

## ರಾಜಕೀಯ ಜೀವನ
ಅವರು ೨೦೦೪ ರಲ್ಲಿ ಭಾರತೀಯ ಜನತಾ ಪಕ್ಷದಿಂದ  ಶಾಸನ ಸಭೆಗೆ ಆಯ್ಕೆಯಾದರು. ಮೇ ೨೦೦೮ ರಲ್ಲಿ ಅವರು ಬೆಂಗಳೂರಿನ ಯಶ್ವಂತಪುರದಿಂದ ವಿಧಾನ ಸಭೆಗೆ ಆಯ್ಕೆಯಾದರು ಮತ್ತು ಬಿಎಸ್ ಯಡಿಯೂರಪ್ಪ ಸರ್ಕಾರದಲ್ಲಿ ಗ್ರಾಮೀಣಾಭಿವೃದ್ಧಿ ಮತ್ತು ಪಂಚಾಯತ್ ರಾಜ್ ಸಚಿವೆಯಾಗಿ ನೇಮಕಗೊಂಡರು. ಅವರು ೨೦೧೪ ಮತ್ತು ೨೦೧೯ರ ಭಾರತೀಯ ಸಾರ್ವತ್ರಿಕ ಚುನಾವಣೆಯಲ್ಲಿ ಉಡುಪಿ ಚಿಕ್ಕಮಗಳೂರು (ಲೋಕಸಭಾ ಕ್ಷೇತ್ರ) ದಿಂದ  ಸ್ಪರ್ಧಿಸಿ ೧.೮೧ ಲಕ್ಷ ಮತಗಳ ಅಂತರದಿಂದ ಜಯಗಳಿಸಿದರು. 07-06-2021ರಲ್ಲಿ ಕೃಷಿ ಮತ್ತು ರೈತರ ಕಲ್ಯಾಣ ಖಾತೆ ರಾಜ್ಯ ಸಚಿವರಾಗಿ ನೇಮಕಗೊಂಡು ಒಕ್ಕೂಟ ಸರ್ಕಾರದ ಮಂತ್ರಿಮಂಡಲದಲ್ಲಿ ಇದ್ದರು.

## ಸ್ಥಾನಗಳು 
* 2004–2008 ರ ಕರ್ನಾಟಕ ವಿಧಾನ ಪರಿಷತ್ತು ಸದಸ್ಯರು
* 2008–2013 , ಕರ್ನಾಟಕ ವಿಧಾನಸಭೆ ಸಚಿವೆ, ಕರ್ನಾಟಕ ಸರ್ಕಾರ
* 2014 ಮೇ , ೧೬ನೇ ಲೋಕಸಭೆಗೆ ಆಯ್ಕೆ
* 1 ಸೆಪ್ಟೆಂಬರ್ 2014 – 03 ಡಿಸೆಂಬರ್ 2014 , ಮಹಿಳಾ ಸಬಲೀಕರಣ ಸಮಿತಿ ಸದಸ್ಯೆ
* 1 ಸೆಪ್ಟೆಂಬರ್ 2014 ನಂತರ , ರಕ್ಷಣಾ ಸ್ಥಾಯಿ ಸಮಿತಿ ಸದಸ್ಯೆ ಮತ್ತು ಸಲಹಾ ಸಮಿತಿ ಸದಸ್ಯೆ, ಕೃಷಿ ಸಚಿವಾಲಯ
* 13 ಮೇ 2015 ರಿಂದ , ಜಮೀನು ಸ್ವಾಧೀನದಲ್ಲಿ ನ್ಯಾಯೋಚಿತ ಪರಿಹಾರ ಮತ್ತು ಪಾರದರ್ಶಕತೆ ಜಂಟಿ ಸಮಿತಿ,ಪುನರ್ವಸತಿ  (ಎರಡನೇ ತಿದ್ದುಪಡಿ) ಬಿಲ್, 2015
* 07 ಜುಲೈ 2021 ಕೃಷಿ ಮತ್ತು ರೈತರ ಕಲ್ಯಾಣ ಕೇಂದ್ರ ಮಂತ್ರಿ ಸ್ಥಾನ

## ಬಾಹ್ಯ ಕೊಂಡಿಗಳು 
*https://www.india.gov.in/my-government/indian-parliament/shobha-karandlaje

## ಉಲ್ಲೇಖಗಳು 
ವರ್ಗ:೧೯೬೬ ಜನನ
ವರ್ಗ:ಲೋಕಸಭೆ ಸದಸ್ಯರು
ವರ್ಗ:Pages with unreviewed translations
ವರ್ಗ:ಭಾರತೀಯ ಜನತಾ ಪಕ್ಷದ ರಾಜಕಾರಣಿಗಳು
ವರ್ಗ:ಕರ್ನಾಟಕದ ರಾಜಕಾರಣಿಗಳು
ವರ್ಗ:ಶಾಸಕರು
ಪರಮ್ಜೀತ್ ಖುರಾನಾ

**ಪರಮ್‌ಜೀತ್ ಖುರಾನಾ**  ರವರು(೧೫ ಆಗಸ್ಟ್ ೧೯೫೬)  ಮಾಲಿಕ್ಯುಲರ್ ಬಯೋಲಜಿ, ಜೀನೋಮಿಕ್ಸ್, ಪ್ಲಾಂಟ್ ಬಯೋಟೆಕ್ನಾಲಜಿ ನಲ್ಲಿನ ಭಾರತದ ವಿಜ್ಞಾನಿ..  ಅವರು ಪ್ರಸ್ತುತವಾಗಿ ದೆಹಲಿಯ ವಿಶ್ವವಿದ್ಯಾನಿಲಯವೊಂದರಲ್ಲಿ ಪ್ಲಾಂಟ್ ಮಾಲಿಕ್ಯುಲರ್ ಬಯೋಲಜಿ ವಿಭಾಗದಲ್ಲಿ ಪ್ರಾಧ್ಯಾಪಕರಾಗಿ ಕಾರ್ಯನಿರ್ವಹಿಸುತ್ತಿದ್ದಾರೆ. ಖುರಾನ ರವರು ಹಲವಾರು ಪ್ರಶಸ್ತಿಗಳನ್ನು ಪಡೆದಿದ್ದಾರೆ ಹಾಗೂ ೧೨೫ ಕ್ಕೂ  ಹೆಚ್ಚು ವೈಜ್ಞಾನಿಕ ಪತ್ರಿಕೆಗಳನ್ನು ಪ್ರಕಟಿಸಿದ್ದಾರೆ.
## ಜನನ
ಪರಮ್‌ಜೀತ್ ಖುರಾನಾ ರವರು ೧೫ ಆಗಸ್ಟ್ ೧೯೫೬ ರಂದು ಜನಿಸಿದರು.

## ಶಿಕ್ಷಣ
ಪರಮ್‌ಜೀತ್ ರವರು ದೆಹಲಿ ವಿಶ್ವವಿದ್ಯಾನಿಲಯದಿಂದ ಸಸ್ಯಶಾಸ್ತ್ರದಲ್ಲಿ ಪದವಿಯನ್ನು ಪಡೆದರು.
* ೧೯೭೫ ರಲ್ಲಿ ಬ್ಯಾಚುಲರ್ ಆಫ್ ಸೈನ್ಸ್ ಪದವಿ.
* ೧೯೭೭ ರಲ್ಲಿ ಮಾಸ್ಟರ್ ಆಪ್ ಸೈನ್ಸ್ ಪದವಿ.
* ೧೯೭೮ ರಲ್ಲಿ ಮಾಸ್ಟರ್ ಆಫ್ ಫಿಲಾಸಫಿ ಪದವಿ.
* ೧೯೮೩ ರಲ್ಲಿ ದೆಹಲಿ ವಿಶ್ವವಿದ್ಯಾನಿಲಯದಿಂದ (ಪಿ.ಎಚ್.ಡಿ)ಡಾಕ್ಟೋರಲ್ ಪದವಿ.

## ವೃತ್ತಿಜೀವನ
ಖುರಾನ ರವರು  ಯುನಿಟ್ ಫಾರ್ ಪ್ಲಾಟ್ ಸೆಲ್ ಮತ್ತು ಮಾಲಿಕ್ಯುಲರ್ ಬಯೋಲಜಿ ಘಟಕದಲ್ಲಿ ದೆಹಲಿ ವಿಶ್ವವಿದ್ಯಾನಿಲಯದಿಂದ ತನ್ನ ವೃತ್ತಿಜೀವನವನ್ನು ಪ್ರಾರಂಭಿಸಿದರು. ೧೯೮೪ ರಿಂದ  ೧೯೮೭ ರವರೆಗೆ ಇವರು ದೆಹಲಿಯ ಎಸ್.ಜಿ.ಟಿ.ಬಿ. ಖಲ್ಸಾ ಕಾಲೇಜಿನಲ್ಲಿ ಸಸ್ಯಶಾಸ್ತ್ರ ವಿಭಾಗದಲ್ಲಿ ಉಪನ್ಯಾಸಕಿಯಾಗಿ ಕಾರ್ಯನಿರ್ವಹಿಸಿದರು. ೧೯೮೭ ರಿಂದ ೧೯೮೮ ರ ತನಕ ಇವರು  ಮಿಚಿಗನ್ ಸ್ಟೇಟ್ ಯುನಿವರ್ಸಿಟಿ (ಎಮ್ಎಸ್ಯು) ಲ್ಯಾನ್ಸಿಂಗ್ ನಲ್ಲಿ ರಿಸರ್ಚ್ ಅಸೋಸಿಯೇಟ್ ಆಗಿ ಕೆಲಸ ಮಾಡಿದರು. ಪ್ರೊಫೆಸರ್ ಆಗಿ ಇವರು ೧೦ ಪೋಸ್ಟ್ ಡಾಕ್ಟೋರೇಟ್ಸ್, ೧೫ ಪಿ.ಎಚ್.ಡಿ. ವಿದ್ವಾಂಸರು, ೪ ಎಮ್.ಫಿಲ್. ಮತ್ತು ೨೦ ಮಾಸ್ಟರ್ಸ್ ಮಾಡುವ ವಿದ್ಯಾರ್ಥಿಗಳಿಗೆ ಮಾರ್ಗದರ್ಶನವನ್ನು ನೀಡಿದ್ದಾರೆ.
## ಪ್ರಶಸ್ತಿಗಳು
* ಗಂತವ್ಯ ಸಂಸ್ಥಾನದಿಂದ 'ಗೌರವ ಪ್ರಮಾಣಪತ್ರ'ವನ್ನು ಅಂತರಾಷ್ಟ್ರೀಯ ಮಹಿಳೆಯರ ದಿನಾಚರಣೆಯಂದು ನೀಡಲಾಯಿತು - ೨೦೧೧.
* ಇಂಡಿಯನ್ ಸೈನ್ಸ್ ಕಾಂಗ್ರೆಸ್ ಅಸೋಸಿಯೇಷನ್ ನ ಪ್ರೊಫೆಸರ್ ಅರ್ಚನಾ ಶರ್ಮ ಸ್ಮಾರಕ ಪ್ರಶಸ್ತಿ - ೨೦೧೧-೨೦೧೨.
* ಶ್ರೀ ರಂಜನ್ ಮೆಮೋರಿಯಲ್ ಲೆಕ್ಚರ್ ಅವಾರ್ಡ್ - ೨೦೧೪.

## ಪ್ರಕಟಣೆಗಳು
ಖುರಾನ ರವರ ೧೨೫ ಪ್ರಕಾಶನಗಳನ್ನು ರಾಷ್ಟ್ರೀಯ ಮತ್ತು ಅಂತರಾಷ್ಟ್ರೀಯ ನಿಯತಕಾಲಿಕಗಳಲ್ಲಿ ಪ್ರಕಟಿಸಲಾಗಿದೆ.
### ಗಮನಾರ್ಹ ಕೆಲಸ
ಗೋಧಿ ಮತ್ತು ಸೆರಿಬಯೋಟೆಕ್ನಾಲಜಿ ನಲ್ಲಿನ ಸಂಶೋಧನೆಗೆ ಇವರು ಗಮನಾರ್ಹರಾಗಿದ್ದಾರೆ.

## ಫೆಲೋಶಿಪ್ಸ್
* ಫೆಲೋ ಆಫ್ ಇಂಡಿಯನ್ ಅಕಾಡೆಮಿ ಆಫ್ ಸೈನ್ಸಸ್ - ೨೦೧೦.
* ಫೆಲೋ ಆಫ್ ನ್ಯಾಷನಲ್ ಅಕಾಡೆಮಿ ಆಫ್ ಸೈನ್ಸಸ್ - ೨೦೦೩.
* ಫೆಲೋ ಆಫ್ ನ್ಯಾಷನಲ್ ಅಕಾಡೆಮಿ ಆಫ್ ಅಗ್ರಿಕಲ್ಚರಲ್ ಸೈನ್ಸಸ್ - ೨೦೧೪.
* ಭಾರತ ಸರಕಾರದ ವಿಜ್ಞಾನ ಮತ್ತು ತಂತ್ರಜ್ಞಾನ ಇಲಾಖೆಯಿಂದ ಪ್ರೊಫೆಸರ್ ಜೆ.ಸಿ.ಬೋಸ್ ಫೆಲೋಶಿಪ್ - ೨೦೧೨-೨೦೧೭.

## ಉಲ್ಲೇಖಗಳು
## ಉಲ್ಲೇಖಗಳು 
ವರ್ಗ:ವಿಜ್ಞಾನಿಗಳು
ಉಡುಪಿ ಚಿಕ್ಕಮಗಳೂರು (ಲೋಕಸಭಾ ಕ್ಷೇತ್ರ)

**ಉಡುಪಿ ಚಿಕ್ಕಮಗಳೂರು ಲೋಕಸಭಾ ಕ್ಷೇತ್ರ**ವು ಕರ್ನಾಟಕದ ೨೮ ಲೋಕಸಭಾ(ಸಂಸತ್ತಿನ ಕೆಳಮನೆ) ಕ್ಷೇತ್ರಗಲ್ಲಿ ಒಂದು. 2002 ರಲ್ಲಿ ಡೆಲಿಮಿಟೇಷನ್ ಕಮಿಷನ್ ಆಫ್ ಇಂಡಿಯಾ ಶಿಫಾರಸಿನ ಆಧಾರವಾಗಿ, 2008 ರಲ್ಲಿ ಸಂಸಧೀಯ ಕ್ಷೇತ್ರದ ವಿಂಗಡಣೆಯ ಅನುಷ್ಠಾನದ ಭಾಗವಾಗಿ ಈ ಕ್ಷೇತ್ರವನ್ನು ರಚಿಸಲಾಯಿತು. ೨೦೦೯ರ ಮೊದಲ ಚುನಾವಣೆಯಲ್ಲಿ ಭಾಜಪ ಪಕ್ಷದಿಂದ ಡಿ.ವಿ.ಸದಾನಂದ ಗೌಡರು ಸಂಸದರಾದರು. ಬಿ.ಎಸ್ ಯಡಿಯೂರಪ್ಪ ಅವರು ಮುಖ್ಯಮಂತ್ರಿ ಸ್ಥಾನಕ್ಕೆ ರಾಜೀನಾಮೆ ನೀಡಿದ ಕಾರಣದಿಂದ, ೪ ಆಗಸ್ಟ್ ೨೦೧೧ ರಂದು ಸದಾನಂದ ಗೌಡರು ಮುಖ್ಯಮಂತ್ರಿಯಾಗಿ ಆಯ್ಕೆಯಾದರು. ಆದ ಕಾರಣದಿಂದ ಡಿವಿಎಸ್, ಸಂಸದ ಸ್ಥಾನಕ್ಕೆ ರಾಜೀನಾಮೆ ಕೊಡಬೇಕಾಯಿತು ಹಾಗು ೨೦೧೨ರಲ್ಲಿ ಈ ಕ್ಶೇತ್ರಕ್ಕೆ ಉಪಚುನಾವಣೆಯನ್ನು ನಡೆಸಲಾಯಿತು.   ಉಪಚುನಾವಣೆಯಲ್ಲಿ ಕಾಂಗ್ರೇಸ್ ಪಕ್ಷದ ಕೆ.ಜಯಪ್ರಕಾಶ್ ಹೆಗ್ಡೆ ಜಯಗಳಿಸಿದರು.  2014 ರ ಚುನಾವಣೆಯಲ್ಲಿ, ಬಿಜೆಪಿಯ ಶೋಭಾ ಕರಂದ್ಲಾಜೆ ಗೆದ್ದು ಈ ಕ್ಷೇತ್ರವನ್ನು ಪ್ರತಿನಿಧಿಸುತ್ತಿದ್ದಾರೆ.

## ಕ್ಷೇತ್ರ ವಿಭಾಗಗಳು
2014 ರ ಪ್ರಕಾರ, ಉಡುಪಿ ಚಿಕ್ಕಮಗಳೂರು ಲೋಕಸಭಾ ಕ್ಷೇತ್ರವು  ಎಂಟು ವಿಧಾನ ಸಭಾ ಕ್ಷೇತ್ರಗಳನ್ನು ಹೊಂದಿದೆ:

#ಚಿಕ್ಕಮಗಳೂರು
#ಕಾಪು
#ಕಾರ್ಕಳ
#ಕುಂದಾಪುರ
#ಮೂಡಿಗೆರೆ ( ಪ.ಜಾ)
#ಶೃಂಗೇರಿ
#ತರಿಕೆರೆ
#ಉಡುಪಿ

ನಾಲ್ಕು ವಿಧಾನಾಸಭಾ ಕ್ಷೇತ್ರಗಳು: ಶೃಂಗೇರಿ, ಮೂಡಿಗೆರೆ, ಚಿಕ್ಕಮಗಳೂರು ಮತ್ತು ತರೀಕೆರೆ - ಚಿಕ್ಕಮಗಳೂರು ಜಿಲ್ಲೆಯಲ್ಲಿದೆ.ಇನ್ನುಳಿದ ನಾಲ್ಕು : ಕುಂದಾಪುರ,ಉಡುಪಿ, ಕಾಪು ಮತ್ತು ಕಾರ್ಕಳ - ಉಡುಪಿ ಜಿಲ್ಲೆಯಲ್ಲಿದೆ.

## ಸಂಸತ್ತಿನ ಸದಸ್ಯರು
*2008ರಲ್ಲಿ ರಚನೆ
*2009: ಡಿ.ವಿ.ಸದಾನಂದ ಗೌಡ, ಭಾರತೀಯ ಜನತಾ ಪಕ್ಷ
*2012 (ಉಪ ಚುನಾವಣೆ): ಕೆ. ಜಯಪ್ರಕಾಶ್ ಹೆಗ್ಡೆ, ಕಾಂಗ್ರೆಸ್
*2014: ಶೋಭಾ ಕರಂದ್ಲಾಜೆ, ಭಾರತೀಯ ಜನತಾ ಪಕ್ಷ

## ಚುನಾವಣಾ ಫಲಿತಾಂಶಗಳು
### ಸಾರ್ವತ್ರಿಕ ಚುನಾವಣೆ 2009
### 2012 ರ ಚುನಾವಣೆ
### ಸಾರ್ವತ್ರಿಕ ಚುನಾವಣೆ 2014
## ಇದನ್ನು ಸಹ ನೋಡಿ
* ಉಡುಪಿ (ಲೋಕಸಭಾ ಕ್ಷೇತ್ರ)

## ಉಲ್ಲೇಖಗಳು

## ಉಲ್ಲೇಖಗಳು 
ವರ್ಗ:ಚಿಕ್ಕಮಗಳೂರು ಜಿಲ್ಲೆ
ವರ್ಗ:ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ವರ್ಗ:ಉಡುಪಿ ಜಿಲ್ಲೆ
ವರ್ಗ:ಚುನಾವಣೆ
ವರ್ಗ:ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ವರ್ಗ:Pages with unreviewed translations
ಪ್ರತಿಮಾ ಸಿಂಗ್

**ಪ್ರತಿಮಾ ಸಿಂಗ್** ರವರು ಭಾರತದ ಮಹಿಳಾ ರಾಷ್ಟ್ರೀಯ ಬಾಸ್ಕೆಟ್ ಬಾಲ್ ತಂಡದ ಸದಸ್ಯರಾಗಿದ್ದಾರೆ.ಉತ್ತರ ಪ್ರದೇಶದ ಜೌನ್ಪುರ್ ನಿಂದ ಬಂದವರು.ವಾರಣಾಸಿ ಮೂಲದ ಸೋಲಂಕಿ ಅಗ್ನಿವಂಶಿ ರಜಪೂತ ಕುಟುಂಬದಲ್ಲಿ ಜನಿಸಿದವರು.ಪ್ರತಿಮಾ ಸಿಂಗ್ ರವರ ಸಹೋದರಿಯರೂ ಕೂಡ ಭಾರತ ದೇಶಕ್ಕೆ ಆಡುತ್ತಿದ್ದಾರೆ.ಅವರ ಸಹೋದರಿಯರಾದ ದಿವ್ಯಾ ಸಿಂಗ್ ಮತ್ತು ಪ್ರಿಯಾಂಕಾ ಸಿಂಗ್ ಭಾರತೀಯ ರಾಷ್ಟ್ರೀಯ ಮಹಿಳಾ ಬಾಸ್ಕೆಟ್ ಬಾಲ್ ತಂಡವನ್ನು ಪ್ರತಿನಿಧಿಸುತ್ತಿದ್ದು,ಪ್ರಶಾಂತಿ ಸಿಂಗ್ ರವರು ಅರ್ಜುನ ಪ್ರಶಸ್ತಿ ವಿಜೇತರಾಗಿದ್ದಾರೆ ಮತ್ತು ಪ್ರಸ್ತುತ ತಂಡದ ನಾಯಕರಾಗಿದ್ದಾರೆ ಹಾಗೂ ಅಕಾಂಕ್ಷಾ ಸಿಂಗ್ ರವರು ಅದರ ಸದಸ್ಯರಾಗಿದ್ದಾರೆ.
## ವೈಯಕ್ತಿಕ ಜೀವನ
ಪ್ರತಿಮಾ ಸಿಂಗ್ ರವರು ಭಾರತೀಯ ಬಾಸ್ಕೆಟ್ ಬಾಲ್ ಆಟಗಾರರ ಕುಟುಂಬದಿಂದ ಬಂದಿದ್ದಾರೆ, ಅವರ ಸಹೋದರಿಯರು ಪ್ರಸ್ತುತ ಭಾರತೀಯ ಮಹಿಳಾ ರಾಷ್ಟ್ರೀಯ ಬಾಸ್ಕೆಟ್ ಬಾಲ್ ತಂಡದ ಸದಸ್ಯರಾಗಿದ್ದಾರೆ.ಅವರನ್ನು 'ಸಿಂಗ್ ಸಿಸ್ಟರ್ಸ್' ಎಂದು ಕೂಡ ಕರೆಯಲಾಗುತ್ತದೆ.
*ಪ್ರಿಯಾಂಕಾ ಸಿಂಗ್ (ರಾಷ್ಟ್ರೀಯ ಸಂಸ್ಥೆಯ ಕ್ರೀಡಾ ಬಾಸ್ಕೆಟ್ ಬಾಲ್ ಕೋಚ್) 
*ದಿವ್ಯಾ ಸಿಂಗ್ (ಇಂಡಿಯನ್ ಮೆನ್ ಬಾಸ್ಕೆಟ್ ಬಾಲ್ ತಂಡದ ಪ್ರಸ್ತುತ ಕೋಚ್)
*ಪ್ರಶಾಂತಿ ಸಿಂಗ್ ( ಭಾರತದ ಮಹಿಳಾ ರಾಷ್ಟ್ರೀಯ ಬಾಸ್ಕೆಟ್ ಬಾಲ್ ತಂಡದ ಪ್ರಸ್ತುತ ನಾಯಕಿ)
*ಅಕಾಂಕ್ಷಾ ಸಿಂಗ್ (ಪ್ರಸ್ತುತ ಭಾರತದ ಮಹಿಳಾ ರಾಷ್ಟ್ರೀಯ ಬಾಸ್ಕೆಟ್ ಬಾಲ್ ತಂಡದ ಸದಸ್ಯೆ)

೧೦ ಡಿಸೆಂಬರ್ ೨೦೧೬ ರಂದು, ಅವರು ಭಾರತೀಯ ಕ್ರಿಕೆಟಿಗ ಇಶಾಂತ್ ಶರ್ಮಾ ಅವರನ್ನು ಮದುವೆಯಾದರು.

## ಆಡುವ ವೃತ್ತಿ ಜೀವನ
೨೦೦೩ ರಲ್ಲಿ ಉತ್ತರಪ್ರದೇಶದಲ್ಲಿ ಬಾಸ್ಕೆಟ್ ಬಾಲ್ ಆಡಲು ಪ್ರಾರಂಭಿಸಿ ನಂತರದಲ್ಲಿ ಉದಯ್ ಪ್ರತಾಪ್ ಕಾಲೇಜಿನಲ್ಲಿ ಬಾಸ್ಕೆಟ್ ಬಾಲ್ ಆಡಲು ಕಲಿಯುತ್ತಾರೆ.ತನ್ನ ಬೆಳೆಯುತ್ತಿರುವ ಬಾಸ್ಕೆಟ್ ಬಾಲ್ ಕೌಶಲ್ಯದಿಂದಾಗಿ ಅವರು ೨೦೦೬ ರಲ್ಲಿ ಜೂನಿಯರ್ ಇಂಡಿಯನ್ ತಂಡಕ್ಕೆ ಆಯ್ಕೆಯಾದರು ಮತ್ತು ೨೦೦೮ ರಲ್ಲಿ ಜೂನಿಯರ್ ಇಂಡಿಯನ್ ಗರ್ಲ್ಸ್ ತಂಡದಲ್ಲಿ ನಾಯಕತ್ವ ವಹಿಸಿದರು.ಅವರ ನಾಯಕತ್ವದಲ್ಲಿ ದೆಹಲಿಯು ರಾಜಸ್ಥಾನದ ಭಿಲ್ವಾರದಲ್ಲಿ ಜೂನಿಯರ್ ನ್ಯಾಷನಲ್ ಚಾಂಪಿಯನ್ಶಿಪ್ ನಂತಹ ಹಲವಾರು ಪದಕಗಳನ್ನು ಗೆದ್ದಿದೆ.೨೦೧೦ ರಲ್ಲಿ ಅಖಿಲ ಭಾರತ ಇಂಟರ್-ವಿಶ್ವವಿದ್ಯಾನಿಲಯ,ಕೊಟ್ಟಾಯಂ, ಕೇರಳದಲ್ಲಿ ಅವರು ದೆಹಲಿ ವಿಶ್ವವಿದ್ಯಾಲಯದ ತಂಡದ ನೇತೃತ್ವ ವಹಿಸಿ ಚಿನ್ನದ ಪದಕವನ್ನು ಗೆದ್ದರು.ದೆಹಲಿ ವಿಶ್ವವಿದ್ಯಾಲಯವು ನೆಲ್ಲೂರ್ ನಲ್ಲಿರುವ ಆಲ್ ಇಂಡಿಯಾ ಯೂನಿವರ್ಸಿಟಿ ಬಾಸ್ಕೆಟ್ ಬಾಲ್ ಚಾಂಪಿಯನ್ ಶಿಪ್ ನಲ್ಲಿ ಚಿನ್ನದ ಪದಕವನ್ನು ಗೆದ್ದುಕೊಂಡಾಗ ಅವರು ಉಪ ನಾಯಕಿಯಾಗಿದ್ದರು.ಅಲ್ಲಿ ಅವರ ಸಹೋದರಿ ಅಕಾಂಕ್ಷಾ ಸಿಂಗ್ ಅವರೊಂದಿಗೆ ಜಂಟಿ ಅತ್ಯುತ್ತಮ ಆಟಗಾರ್ತಿ ಪ್ರಶಸ್ತಿಯನ್ನು ಪಡೆದರು.ಅವರು ವಿಶ್ವವಿದ್ಯಾಲಯ ಮಟ್ಟದಲ್ಲಿ ಅನೇಕ 'ಅತ್ಯುತ್ತಮ ಆಟಗಾರ್ತಿ'ಪ್ರಶಸ್ತಿಗಳನ್ನು ಗೆದ್ದಿದ್ದಾರೆ.ಅವರು ಮೊಣಕಾಲಿನ ಗಾಯದಿಂದ ಹೋರಾಡಿದ್ದರಿಂದ ಹೋರಾಟಗಾರ್ತಿಯಾಗಿಯೂ  ಕರೆಯಲ್ಪಟ್ಟರು.ಅದಲ್ಲದೇ ಶಸ್ತ್ರ ಚಿಕಿತ್ಸೆಯನ್ನು ನಿರ್ಲಕ್ಷಿಸಿ, ಒಂದು ವರ್ಷ ಕಠಿಣ ಕೆಲಸದ ನಂತರ ಪ್ರದರ್ಶನ ನೀಡಿದರು ಮತ್ತು ೨೦೧೨ ರ ಪಂದ್ಯಾವಳಿಯಲ್ಲಿ ಅತ್ಯಧಿಕ ಸ್ಕೋರರ್ ಕೂಡ ಆಗಿದ್ದರು.

## ಸಾಧನೆಗಳು ಮತ್ತು ಪ್ರಶಸ್ತಿಗಳು
*ನೇತಾಜಿ ಸುಭಾಷ್ ನ್ಯಾಷನಲ್ ಇನ್ಸ್ಟಿಟ್ಯೂಟ್ ಆಫ್ ಸ್ಪೋರ್ಟ್ಸ್ ೨೦೧೪-೧೫ ರ ಕ್ರೀಡಾ ತರಬೇತಿ ಡಿಪ್ಲೊಮಾದಲ್ಲಿ ಚಿನ್ನದ ಪದಕ ವಿಜೇತರು.
*೨೦೧೩ ರಲ್ಲಿ ಭಾರತ ಮಹಿಳಾ ಕ್ರೀಡಾ ಸಂಸ್ಥೆಯಿಂದ ಸಾಧಕರ ಪ್ರಶಸ್ತಿ.
*ತಮಿಳುನಾಡಿನ ಚೆನ್ನೈನಲ್ಲಿ ೨೦೧೧-೧೬ ರ ಹಿರಿಯ ರಾಷ್ಟ್ರೀಯ ಬಾಸ್ಕೆಟ್ ಬಾಲ್ ಚಾಂಪಿಯನ್ ಶಿಪ್ ನಲ್ಲಿ ಟಾಪ್ ಸ್ಕೋರರ್ ಆಫ್ ದಿ ಟೂರ್ನಮೆಂಟ್.
*ಜೀಸಸ್ ಆಂಡ್ ಮೇರಿ ಕಾಲೇಜು,೨೦೦೯-೧೦ ರಲ್ಲಿ ಕ್ರೀಡೆಯಲ್ಲಿ ಶ್ರೇಷ್ಠ ಆಟಗಾರ್ತಿಗಾಗಿ ಶ್ರೀ ಪ್ರಕಾಶ್ ಜ್ಯೋತಿ ಪ್ರಶಸ್ತಿ.
*ವಾರಣಾಸಿ ಉತ್ತರಪ್ರದೇಶದಲ್ಲಿ ೨೦೧೦ ರ ಕ್ರೀಡೆಯಲ್ಲಿ ಶ್ರೇಷ್ಠ ಆಟಗಾರ್ತಿಗಾಗಿ ಸೆಂಚುರಿ ಸ್ಪೋರ್ಟ್ಸ್ ಪ್ರಶಸ್ತಿ.
*ಜೀಸಸ್ ಆಂಡ್ ಮೇರಿ ಕಾಲೇಜಿನಲ್ಲಿ ೨೦೦೮-೯ ರ ವರ್ಷದ ಕ್ರೀಡಾ ಮಹಿಳೆಯರು.
*ಆಂಧ್ರಪ್ರದೇಶದ ನೆಲ್ಲೂರಿನ ಆಲ್ ಇಂಡಿಯಾ ಇನ್ಟ್ರಾ ವಿಶ್ವವಿದ್ಯಾಲಯದಲ್ಲಿ ಅತ್ಯುತ್ತಮ ಆಟಗಾರ್ತಿ.

## ಅಂತರಾಷ್ಟ್ರೀಯ ಕ್ರೀಡಾ ಸಾಧನೆ
* ಏಷಿಯನ್ ಗೇಮ್ ೨೦೧೦, ಚೀನಾ, ೧೨ ನವೆಂಬರ್ ನಿಂದ ೨೭ ನವೆಂಬರ್.
*೨೦೦೯ ರ ಚೆನ್ನೈ ನಲ್ಲಿ ಹಿರಿಯ ಮಹಿಳೆಯರ ೨೪ ನೇ ಫಿಬಾ ಏಷಿಯನ್ ಬಾಸ್ಕೆಟ್ ಬಾಲ್ ಚಾಂಪಿಯನ್ ಶಿಪ್.
*ಥೈಲ್ಯಾಂಡ್ ಬ್ಯಾಂಕಾಕ್ ನ ಜೂನಿಯರ್ ವುಮನ್ ೨೦೦೭,೧೮ ನೇ ಫಿಬಾ ಏಷಿಯನ್ ಬಾಸ್ಕೆಟ್ ಬಾಲ್ ಚಾಂಪಿಯನ್ ಶಿಪ್.
*ಸಿಂಗಾಪುರ್,ಯಂಗ್ ವುಮನ್ ೨೦೦೬,೨ ನೇ ಫಿಬಾ ಏಷಿಯನ್ ಬಾಸ್ಕೆಟ್ ಬಾಲ್ ಚಾಂಪಿಯನ್ ಶಿಪ್.

## ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ರಾಧಿಕಾ ಕುಮಾರಸ್ವಾಮಿ

thumb|ರಾಧಿಕಾ ಕುಮಾರಸ್ವಾಮಿ
ರಾಧಿಕಾ (೧೧ ನವೆ೦ಬರ್ ೧೯೮೬)ರಾಧಿಕಾ ಎ೦ದು ಖ್ಯಾತಿ ಪಡೆದ ಇವರು, ಭಾರತೀಯ ಪ್ರಮುಖ ನಟಿ ಹಾಗೂ ನಿರ್ಮಾಪಕಿ. ರಾಜಕಾರಣಿ ಕುಮಾರಸ್ವಾಮಿಯ ಎರಡನೆಯ ಪತ್ನಿ ಸಹ ಹೌದು.

ಇವರು ಮೊದಲ ಬಾರಿ ಕನ್ನಡ ಚಲನಚಿತ್ರದಲ್ಲಿ ಕಾಣಿಸಿಕೊ೦ಡಿದ್ದಾರೆ.೨೦೦೦ ರ ದಶಕದ ಆರ೦ಭದಲ್ಲಿ ಕನ್ನಡ ಚಲನಚಿತ್ರೋದ್ಯಮದಲ್ಲಿ ಪ್ರಮುಖ ನಟಿಯಾಗಿದ್ದರು. ಕ

## ವೃತ್ತಿಜೀವನ
ರಾಧಿಕಾ ತಮ್ಮ ಒ೦ಬತ್ತನೇ ತರಗತಿ ಮುಗಿದ ನ೦ತರ "ನೀಲಾ ಮೇಘ ಶಾಮ"(೨೦೦೨) ಎ೦ಬ ಚಲನಚಿತ್ರದ ಮೂಲಕ ತಮ್ಮ  ನಟನಾ ವೃತ್ತಿಯನ್ನು ಪ್ರಾರ೦ಭಿಸಿದರು.ನ೦ತರ ವಿಜಯ ರಾಘವೇಂದ್ರ ನ ಜೊತೆ "ನಿನಗಾಗಿ" ಎ೦ಬ ಮೊದಲ ಚಿತ್ರವನ್ನು ನಟಿಸಿದರು.೨೦೦೩ ರಲ್ಲಿ ೫ ಚಿತ್ರದಲ್ಲಿ ಕಾಣಿಸಿಕೊ೦ಡರು.ಹೆಮ೦ತ್ ಹೆಗ್ಡೆಯ ನಿರ್ದೇಶನದಲ್ಲಿ "ಒಹ್ ಲಾ ಲಾ ಲಾ" ಎ೦ಬ ಚಿತ್ರವನ್ನು ಮಾಡಿದರು,ಎಸ್.ಪಿ.ಬಿ ಚರಣ್ ರವರ ಜೊತೆಗೆ "ಹುಡಿಗಿಗಾಗಿ" ಚಿತ್ರ ಯೋಗರಾಜ್ ಭಟ್ ರವರ ಮೊದಲ ಚಿತ್ರ "ಮಣಿ" ಎ೦ಬುದಲ್ಲಿ ನಟಿಸಿದ್ದಾರೆ.ಹಾಗೂ "ಮನೆ ಮಗಳು" ಹಾಗೂ "ತಾಯಿ ಇಲ್ಲದ ತಬ್ಬಲಿ" ಚಿತ್ರಗಳಲ್ಲಿ  ಅಭಿನಯಿಸಿದ್ದಾರೆ. ತಾಯಿ ಇಲ್ಲದ ತಬ್ಬಲಿ 'ಗೌರಿ' ಪಾತ್ರಕ್ಕೆ "ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ" ಯನ್ನು ಪಡೆದಿದ್ದಾರೆ. ೨೦೦೭ ರಲ್ಲಿ ದರ್ಶನ್ ತೂಗುದೀಪ್ ಹಾಗೂ ಉಪೇಂದ್ರ ರವರ ಜೊತೆ "ಅನಥಾರು" ಚಿತ್ರವನ್ನು ಮಾಡಿದ್ದಾರೆ.ಶಿವರಾಜ್‍ಕುಮಾರ್ ಜೊತೆಯಲ್ಲಿ "ಅಣ್ಣ ತ೦ಗಿ" ಹಾಗೂ "ತವರಿಗೆ ಬಾ ತ೦ಗಿ" ಚಿತ್ರಗಳಲ್ಲಿ ತ೦ಗಿ ಪಾತ್ರವನ್ನು ಮಾಡಿದ್ದಾರೆ.
' 
ತನ್ನ ಮಗಳು "ಶಮಿಕ"ಳ ಹೆಸರಿನಲ್ಲಿ ಸ್ಟುಡಿಯೋವನ್ನು ಸ್ಥಾಪನೆಯನ್ನು ಮಾಡಿ ಯಶ್ ಮತ್ತು ರಮ್ಯ ಅಭಿನಯಿಸಿದ "ಲಕ್ಕಿ" ಚಿತ್ರಕ್ಕೆ ನಿರ್ಮಾಪಕರಾದರು.

## ಚಿತ್ರಗಳು
ನಿರ್ಮಕಿಯಾಗಿ 

ದೂರದರ್ಶನ

೨೦೧೭ ರಲ್ಲಿ ಸ್ಟಾರ್ ಸುವರ್ಣ ದಲ್ಲಿ ಪ್ರಸಾರವಾಗುತ್ತಿದ್ದ ಡ್ಯಾನ್ಸ್ ಡ್ಯಾನ್ಸ್ ಗೆ ನ್ಯಾಯಧಿಶರಾಗಿದ್ದರು.

## ಪ್ರಶಸ್ತಿ
ಕರ್ನಾಟಕ ರಾಜ್ಯ ಚಲನಚಿತ್ರ ಪ್ರಶಸ್ತಿ

## ಉಲ್ಲೇಖಗಳು
ವರ್ಗ:ಚಲನಚಿತ್ರ ನಟಿಯರು
ಜೋಶ್ನಾ ಚಿನ್ನಪ್ಪ

**ಜೋಶ್ನಾ ಚಿನ್ನಪ್ಪ** (ಜನನ ೧೫ ಸೆಪ್ಟೆಂಬರ್ ೧೯೮೬,) ಅವರು ಭಾರತೀಯ ವೃತ್ತಿಪರ ಸ್ಕ್ವ್ಯಾಷ್ ಆಟಗಾರರಾಗಿದ್ದಾರೆ.

## ಜನನ
ಜೋಶ್ನಾ ಚಿನ್ನಪ್ಪ ಅವರು ಸೆಪ್ಟೆಂಬರ್ ೧೫, ೧೯೮೬ ರಂದು ಚೆನ್ನೈನಲ್ಲಿ ಜನಿಸಿದರು.

## ಆರಂಭಿಕ ಜೀವನ
ಜೋಶ್ನಾ ಚಿನ್ನಪ್ಪ ಅವರು ೨೦೧೬ ರಲ್ಲಿ ವಿಶ್ವದ ಆಟಗಾರರಲ್ಲಿ ೧೦ ನೇ ಸ್ಥಾನವನ್ನು ಗಳಿಸಿದ್ದಾರೆ. ೨೦೦೩ ರಲ್ಲಿ ಬ್ರಿಟಿಷ್ ಸ್ಕ್ವ್ಯಾಷ್ ಚಾಂಪಿಯನ್ಶಿಪ್ ಪ್ರಶಸ್ತಿಯನ್ನು ಗೆದ್ದ ಮೊದಲ ಭಾರತೀಯ ಆಟಗಾರನಾಗಿದ್ದ ಜೋಶ್ನಾ ಅವರು ೧೯ ನೇ ವಯಸ್ಸಿನಲ್ಲಿಯೇ ಕಿರಿಯ ಭಾರತೀಯ ಮಹಿಳಾ ರಾಷ್ಟ್ರೀಯ ಚಾಂಪಿಯನ್ ಆಗಿದ್ದರು. ಮಿತ್ತಲ್ ಚಾಂಪಿಯನ್ಸ್ ಟ್ರಸ್ಟ್ನ ಮೊದಲ ಫಲಾನುಭವಿ ಜೋಶ್ನಾ ಚಿನ್ನಪ್ಪರವರು. ೨೦೧೪ರ ಕಾಮನ್ವೆಲ್ತ್ ಕ್ರೀಡಾಕೂಟದಲ್ಲಿ ಜೋಶ್ನಾ ಚಿನ್ನಪ್ಪ ಮತ್ತು ದೀಪಿಕಾ ಪಳ್ಳಿಕಾಲ್.ಕಾರ್ತಿಕ್ ಸ್ಕ್ವ್ಯಾಷ್ ಮಹಿಳಾ ಡಬಲ್ಸ್ ಚಿನ್ನದ ಪದಕವನ್ನು ಗೆದ್ದುಕೊಂಡರು. ಅಲ್ಲದೆ ಭಾರತದಲ್ಲಿ ಮೊದಲ ಬಾರಿಗೆ ಕಾಮನ್ವೆಲ್ತ್ ಗೇಮ್ಸ್ ಪದಕವನ್ನು ಗಳಿಸಿದ ಆಟಗಾರರಾಗಿದ್ದಾರೆ. ಈ ಇಬ್ಬರು ಆಟಗಾರರು ೨೦೧೮ರ ಪಂದ್ಯಾವಳಿಯಲ್ಲಿ ಗೋಲ್ಡ್ ಕೋಸ್ಟ್ ಆವೃತ್ತಿಯನ್ನು ನ್ಯೂಜಿಲೆಂಡ್, ಜೊಯೆಲ್ಲೆ ಕಿಂಗ್ ಮತ್ತು ಅಮಂಡಾ ಲ್ಯಾಂಡರ್ಸ್-ಮರ್ಫಿ ತಂಡವನ್ನು ಸೋಲಿಸುವ ಮೂಲಕ ಬೆಳ್ಳಿ ಪದಕ ಗೆದ್ದುಕೊಂಡಿದ್ದಾರೆ.

## ಶೀರ್ಷಿಕೆಗಳು
ಮೇ ೨೦೧೨ ರಲ್ಲಿಚೆನ್ನೈ ಓಪನ್ ಗೆಲ್ಲುವ ಮೂಲಕ ಜೋಶ್ನಾ ಇಂಗ್ಲೆಂಡ್ನ ಸಾರಾ ಜೇನ್ ಪೆರಿ ಅವರನ್ನು ಸೋಲಿಸಿದರು. ಫೆಬ್ರವರಿ ೨, ೨೦೧೪ ರಂದು ವಿನ್ನಿಪೇಗ್ ವಿಂಟರ್ ಓಪನ್ ಟ್ರೋಫಿಯನ್ನು ಗೆದ್ದುಕೊಂಡಳು. ಇದು ಅವಳ ಮೊದಲ  WSA ವಿಶ್ವ ಪ್ರಶಸ್ತಿ, ಈಜಿಪ್ಟಿನ `ಹೆಬಾ ಎಲ್ ಟೋರ್ಕಿ'ಯನ್ನು ೧೧-೧೩, ೧೧-೮, ೧೧-೫, ೩-೧೧, ೧೨-೧೦ ಅಂತರದಲ್ಲಿ ಫೈನಲ್ನಲ್ಲಿ ಸೋಲಿಸಿತು.

*ಏಷಿಯನ್ ಗೇಮ್ಸ್, ೨೦೧೮-ಕಂಚು (ಸಿಂಗಲ್ಸ್), ಬೆಳ್ಳಿ (ತಂಡ).
*ಕಾಮನ್ವೆಲ್ತ್ ಗೇಮ್ಸ್, ೨೦೧೮-ವಿಜೇತೆ.
*ಏಷಿಯನ್ ಸ್ಕ್ವಾಷ್ ಟೈಟಲ್, ೨೦೧೭-ವಿಜೇತೆ.
*ಎನ್.ಎಸ್.ಸಿ. ಸೀರಿಸ್ ನಂ.೬ (ಟೂರ್ ೧೨) ೨೦೦೯ -ವಿಜೇತೆ.
*ಬ್ರಿಟಿಷ್ ಜೂನಿಯರ್ ಓಪನ್, ೨೦೦೫ -ವಿಜೇತೆ.
*ಏಷಿಯನ್ ಜೂನಿಯರ್, ೨೦೦೫ -ವಿಜೇತೆ.
*ವರ್ಲ್ಡ್ ಜೂನಿಯರ್ ಚಾಂಪಿಯನ್ಶಿಪ್ಸ್, ಬೆಲ್ಜಿಯಮ್, ೨೦೦೫ - ರನ್ನರ್ ಅಪ್.
*ಬ್ರಿಟಿಷ್ ಓಪನ್ ಜೂನಿಯರ್, ೨೦೦೪ - ರನ್ನರ್ ಅಪ್.
*ಎಸ್.ಎ.ಎಫ್. ಗೇಮ್ಸ್, ಪಾಕಿಸ್ತಾನ್, ೨೦೦೪ - ಚಿನ್ನ
*ಹಾಂಗ್ ಕಾಂಗ್ ಈವೆಂಟ್, ೨೦೦೪ - ರನ್ನರ್ ಅಪ್.
*ಏಷಿಯನ್ ಚಾಂಪಿಯನ್ಶಿಪ್, ೨೦೦೪ - ಕಂಚು.
*ಮಲೇಷಿಯನ್ ಜೂನಿಯರ್, ೨೦೦೪ - ವಿಜೇತೆ.
*ಇಂಡಿಯನ್ ನ್ಯಾಷನಲ್ ಜೂನಿಯರ್, ೨೦೦೪ - ವಿಜೇತೆ.
*ಇಂಡಿಯನ್ ನ್ಯಾಷನಲ್ ಸೀನಿಯರ್, ೨೦೦೪ - ವಿಜೇತೆ.

## ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ನಾಟಿ ಮಾಡುವುದು

thumb|ನಾಟಿ ಮಾಡುವುದು
ಕೃಷಿ ಮತ್ತು ತೋಟಗಾರಿಕೆಯಲ್ಲಿ, **ನಾಟಿ ಮಾಡುವುದು** ಅಥವಾ ಮರುನೆಡುವಿಕೆ ಎಂದರೆ ಒಂದು ಸಸ್ಯವನ್ನು ಒಂದು ಸ್ಥಳದಿಂದ ಮತ್ತೊಂದು ಸ್ಥಳಕ್ಕೆ ಸಾಗಿಸುವ ತಂತ್ರ. ಬಹುತೇಕ ವೇಳೆ ಇದು ಅನುಕೂಲಕರ ಪರಿಸ್ಥಿತಿಗಳಲ್ಲಿ ಬೀಜದಿಂದ ಒಂದು ಸಸ್ಯವನ್ನು ಆರಂಭಿಸಿ (ಉದಾಹರಣೆಗೆ ಹಸಿರುಮನೆ ಅಥವಾ ಸಂರಕ್ಷಿತ ಸಸಿಕಟ್ಟು ಸ್ಥಳದಲ್ಲಿ), ನಂತರ ಅದನ್ನು ಮತ್ತೊಂದು, ಸಾಮಾನ್ಯವಾಗಿ ಹೊರಾಂಗಣದ ಬೆಳೆಯುವ ಸ್ಥಳದಲ್ಲಿ ಮರುನೆಡುವ ರೂಪ ತೆಗೆದುಕೊಳ್ಳುತ್ತದೆ. ಇದು ಮಾರುಕಟ್ಟೆ ತೋಟಗಾರಿಕೆ ಹಾಗೂ ಟ್ರಕ್ ಕೃಷಿಯಲ್ಲಿ ಸಾಮಾನ್ಯವಾಗಿದೆ. ಇಲ್ಲಿ **ಹೊರ ನೆಡುವಿಕೆ**ಯು ನಾಟಿ ಮಾಡುವುದಕ್ಕೆ ಸಮಾನಾರ್ಥಕವಾಗಿದೆ. ಕೆಲವು ಅಲಂಕಾರಿಕ ಸಸ್ಯಗಳ ತೋಟಗಾರಿಕೆಯಲ್ಲಿ, ನಾಟಿಗಳನ್ನು ವಿರಳವಾಗಿ ಮತ್ತು ಎಚ್ಚರಿಕೆಯಿಂದ ಬಳಸಲಾಗುತ್ತದೆ ಏಕೆಂದರೆ ಇದರಲ್ಲಿ ಸಸ್ಯವನ್ನು ಸಾಯಿಸುವ ಗಣನೀಯ ಪ್ರಮಾಣದ ಅಪಾಯವಿರುತ್ತದೆ.

## ಉಲ್ಲೇಖಗಳು 

## ಬಾಹ್ಯ ಸಂಪರ್ಕಗಳು 
* Transplanting to improve the landscape of your Garden

ವರ್ಗ:ತೋಟಗಾರಿಕೆ
ವರ್ಗ:Pages with unreviewed translations